Ифторлик дастурхонига ўз қўлингиз билан бургер тайёрланг - Hidoyat.uz\nИфторлик дастурхонига ўз қўлингиз билан бургер тайёрланг\nАсосий саҳифа Жамият Пазандалик Ифторлик дастурхонига ўз қўлингиз билан бургер тайёрланг\nЧоп этилди May 20, 2020 Ифторлик дастурхонига ўз қўлингиз билан бургер тайёрлангda fikr bildirishni o'chirish\nТовуқ қиймаси — 450 гр\nЎсимлик ёғи — 1 ош қошиқ\nСалат барги — 5-6 дона\nПишлоқ (иложи бўлса, моцарелла пишлоғидан фойдаланинг)\nТуз, қора мурч, қуритилган райҳон\nҚиймага саримсоқ, туз, мурч, қуритилган райҳон қўшиб аралаштиринг.\nҚиймани нон бўлаги нечта бўлса, шунчага бўлинг.\nБўлинган қийманинг ичига пишлоқ солиб устини ёпинг.\nКотлетлар нон бўлагига мос катталикда бўлиши керак.\nКотлетни нон толқонига булаб, ўсимлик ёғида ҳар икки томонини яхшилаб қовуриб олинг.\nБургер нонлари орасига салат барги, тайёр котлет ва помидор қўйинг.\nБургерлар учун истаган соусингизни тайёрланг .


Эрон ҳукумати ярим йил ичида иккинчи спортчини қатл этди - Zamin.uz\n14:38 / 29.01.2021\nЭрон ҳукумати ярим йил ичида иккинчи спортчини қатл этди\nЭроннинг Дизфуль шаҳридаги қамоқхонада 30 ёшли курашчи Меҳди Али Ҳусайний қатл этилди, деб хабар бермоқда «Korrespondent.net».\nҲусайний 2015 йилда оммавий муштлашув пайтида бир кишини ўлдиришда айбланган. Жабрланувчининг оиласи уни афв этишдан бош тортгани сабабли Ҳусайнийнинг ўлим жазоси ҳақидаги ҳукм кучда қолди.\nЭрон кураши қаҳрамони, Олимпия ўйинлари, Жаҳон ва Осиё чемпионатларининг олтин медали совриндори Ҳамид Сурян жабрланувчининг оиласига мурожаат қилиб, Ҳусайнийга раҳм-шафқат сўради, аммо бундан ҳеч иш чиқмади.\nОлимпия ўйинларида курашни назорат қилувчи United World Wrestling (UWW) спортчининг вафоти муносабати билан баёнот берди.\nХусусан, матнда Ҳусайний миллий ёки халқаро турнирларда қатнашмаганлиги, фақат маҳаллий мусобақаларда қатнашгани айтилган. UWW ушбу вазият ҳақида аниқ тасаввурга эга бўлмагунча, қатл ҳақида изоҳ беришдан бош тортди.\nБошқа бир эронлик жангчи — 27 ёшли Навид Афкарий 2020 йил сентябрь ойида қатл этилганди. У 2018 йилнинг ёзида норозилик намойишларида қатнашган. Спортчи одам ўлдиришда айбланиб ҳибсга олинган, аммо инсон ҳуқуқларини ҳимоя қилиш ташкилотлари унинг жиноятига иқрор бўлиш қийноқларнинг натижаси эканлигини ва спортчи сиёсий сабабларга кўра қатл этилганини таъкидламоқда.\nАввалроқ Эронда миллионлаб аҳоли криптовалюта фермалари туфайли электр таъминотидан узилиб қолгани, Жо Байден Эрон билан ядро битимини қайта тиклаш бўйича музокаралар ўтказаётгани ҳақида хабар берилганди. “Замин” янгиликларини “Twitter”да кузатиб боринг\nЯнгиликлар » Дунё » Эрон ҳукумати ярим йил ичида иккинчи спортчини қатл этди


Европа чемпионлар лигаси, чорак финал\nЖавоб ўйини, 19 апрель, 23:45\n90+3' Ўйин якунланди! "Барселона" - "Ювентус" - 0:0! Туринликлар ярим финалга йўл олишди\n89' Барселоналиклар бурчак тўпини муваффақиятли амалга оширишди\n88' "Ювентус"да ўзгариш: Игуаин ўрнига Асамоа тушди\n85' ВУУУУУҲ! "Ювентус" қарши ҳужум ташкил қилди. Лемина жарима майдончасига кирди ва хавфли зарба йўллади. Тўп устун ёнидан ўтиб кетди. Бурчак тўпи\n83' "Ювентус"да ўзгариш: Куадрадо ўрнига Марио Лемина тушди\n83' Вууууҳ! Куадрадо жарима майдончаси ичида зарба беришга муваффақ бўлди. Тўп Пикега тегиб қайтди\n82' Куадрадо бирга-бир вазиятга қочди, аммо тер Штеген тўпни эгаллаб, хавфни бартараф этди\n80' "Ювентус"да яхши имконият. Куадрадонинг узатмасидан кейин Хедира жарима майдончасига кирди ва кучсиз зарба берди\n80' ВУУУУҲ! Иньестанинг узатмасини Маскерано дарвозабон майдончасида дарвоза томон буришга интилди. Буффон амаллаб тўпни қайтариб қолди\n78' "Барса"да ўзгариш: Серхи Роберто ўрнига Маскерано тушди\n77' Суарес жарима майдончаси ичида йиқилди, аммо пенальти эмас бу\n76' Бурчакдан етказилган узатмага Пике зарба берди. яна бурчак тўпи\n75' Месси жарима тўпини ўйинга киритди. БУрчак зарбаси ишланди\n74' "Ювентус"да ўзгариш: Дибала ўрнига Бардзалли тушди\n74' Дабала жарима майдончаси бурчагида Мессини йиқитди\n73' Неймар етказган узатмани Кьеллини бош билан майдон ташқарисига чиқариб юборди\n72' Пике ҳужумда юрибди. У комбинацион ҳужумда иштирок этди. Суарес зарба бера олмади\n71' Вууууҳ! Дибала жарима майдончасига кирди ва чап оёқда зарба берди. Тўп юқорига кўтарилиб кетди\n69' ВУУУУУҲ! Месси жарима майдончасига кирди ва Робертога тўпни қолдирди. Серхи чап оёқда олис бурчак томон зарба берди. Тўп устун ёнидан ўтиб кетди\n67' ВУУУУУУУУҲ! Бурчак тўпидан кейин Буффон қўпол хатога йўл қўйди. Суарес тўпни Мессига етказди. Аргентиналик футболчи 6-7 метрдан ўнг оёқда дарвоза томон аниқ зарба бера олмади!\n66' Бурчак тўпидан кейин Иньеста жарима майдончаси ташқарисидан зарба берди. Тўп "Юве" футболчисига тегиб қайтди\n65' Неймар қанотда белгиланган жарима тўпини ўйинга киритди. Ҳимоячилар тўпни қайтаришди\n64' Сами Хедира огоҳлантириш олди. Суаресни жуда қўполлик билан йиқитди\n63' ВУУУУУҲ! "Ювентус" ҳужум қилаётганида Бускетс жарима майдончаси ташқарисида тўпни олдириб қўйди. "Ювентус" футболчисининг зарбасидан кейин тўп рекошет ҳолатда юқоридан тўсинга тегди ва майдонни тарк этди\n62' Вууууҳ! Неймар жарима майдончаси ташқарисидан зарба бериш имконини топди. Аммо тўп юқорига кетиб қолди\n59' Туринликлар катта қийинчилик билан ҳужумларни бартараф этишмоқда\n58' "Барса"да ўзгариш: Ракитич ўрнига Алькасер тушди\n58' Мессининг зарбасидан кейин тўп тўсин устидан ўтиб кетди. Буффон вазиятни назорат қилаётганди\n57' Кьеллини сариқ карточка олди. У шундоққина жарима майдончаси ярим айланаси олдида Суаресни йиқитди\n56' ВУУУУУУУҲ! Месси! Жарима майдончаси ташқарисидан хавфли зарба берди. Тўп устун ёнидан ўтиб кетди\n53' Кударадода ажойиб имконият! Футболчи ўнг қанотдан жарима майдончасига кирди, Альбани алдади ва зарба берди. Бурчак тўпи\n52' Вуууууҳ! Месси жарима майдончаси ташқарисида Неймар билан "девор" ўйнаб олди ва 17 метрлардан зарба берди. Тўп дарвоза устидан ўтиб кетди\n51' Вууууҳ! "Юве" жарима майдончасига етказилган узатмани Неймар эгаллади ва зарба берди. Ноаниқ\n50' ВУУУУУҲ! "Ювентус"да ажойиб имконият! Альба тўпни йўқотганидан кейин Куадрадо ўнг қанотдан жарима майдончасига кирди ва олис бурчакка зарба берди. Тўп устун ёнидан ўтиб кетди\n49' "Барса" бурчак тўпини ўйинга киритди. Самарасиз\n47' Вуууууҳ! Неймар! Зич жойлашган рақибнинг нақ 4 футболчисидан ўтиб кетиб, жарима майдончасига кирди, аммо сўнгги паллада тўпни йўқотди\n45+1' Биринчи бўлимга 1 дақиқа қўшилди ва у якунига етди. Ҳозирча - 0:0.\n44' Неймар огоҳлантириш олди. Мабодо, "Барселона" ярим финалга чиқса, Неймар дастлабки ўйинни ўтказиб юборади\n43' Вууууҳ! Суарес 11 метрли нуқта ёнидан чалқанча услубда зарба берди. ноаниқ\n40' Иньеста сариқ карточка олди. Куадрадони чалиб йиқитди\n38' ВУУУУУУҲ! Пьянич "парашют" услубида жарима майдончасига узатма берди ва Игуаин зарба берди. Тер Штеген тўпни эгаллаб олди\n36' Пике кутилмаганда рақиб жарима майдончасига узатма берди. Месси тўпга бироз ета олмади\n35' "Барселона" навбатдаги бурчак тўпидан фойдалана олмади\n33' Хедира майдонда ётибди. Ҳакам шифокорларни чақирди\n32' Куадрадо ўнг қанотдан жарима майдончасига узатма берди. Игуаин узатмага ета олмади\n31' Вуууууҳ! Месси жарима майдончаси ташқарисидан аниқ зарба берди. Буффон тўпни қайтарди ва қайтган тўпга Месси етиб бориб, бир ҳимоячи таъқиби остида ўткир бурчак остида зарба берди. Ноаниқ\n29' "Барселона" бурчак тўпини ўйинга киритди. Тўп қайтарилди\n27' Луис Суарес рақиб жарима майдончаси ичида Бонуччига нисбатан фол ишлатди\n24' Дибала бирга-бир вазиятга чиқиб кетди. Аммо офсайд\n22' Вууууҳ! Иньеста чап қанотдан жарима майдончасига кирди ва Кьеллини алдаб, дарвозабон майдончасига узатма берди. Ҳимоячи қайтарган тўпга Сержи Роберто зарба берди. Ноаниқ\n21' Вууууҳ! "Барса" кетма-кет босимни амалга оширмоқда. Альбанинг узатмасидан кейин Неймар жарима майдончаси ичидан аниқ зарба бера олмади\n19' ВУУУУУУҲ! Альба чап қанотдан рақиб жарима майдончасига узатма берди. Суарес тўхтатиб берган тўпни Месси эгаллади ва 11 метрли нуқта устида зарба берди. Тўп устун ёнидан ўтиб кетди!\n19' Вууууҳ! Суарес рақиб жарима майдончаси ичида Мессидан узатма қабул қилди ва зарба берди. Тўп ҳимоячига тегиб қолди\n17' ВУУУУУУҲ! Месси аниқ узатма билан чап қанотдан рақиб жарима майдончасига кирган Альбага пас берди. Хорди тўпга бирозгина ета олмади!\n16' Вууууҳ! "Юве"нинг хавфли ҳужуми! Дибаланинг узатмасини Куадрадо жарима майдончаси ичида дарвозага тескари турган ҳолда қабул қилди ва ўз устидан ошириб зарба берди. Ноаниқ\n15' Вуууҳ! "Барса" қарши ҳужум ташкил қилди. Неймар чап қанотдан жарима майдончасига кирди ва Мессига узатма берди. Тўп ҳимоячининг оёғидан жарима майдончаси ташқарисига чиқди. Ракитичнинг зарбаси ноаниқ бўлди\n13' Вууууҳ! Игуаин зарбавор вазиятга чиқди ва жарима майдончаси кира солиб зарба берди. Ноаниқ\n12' Вууууууҳ! Неймар аниқ узатма билан дарвозабон майдончасига кирган Суаресга узатма берди. Луис дарвозага тескари турган ҳолда бош билан тўпни шерикларига етказишга уринди, аммо тўпни ҳимоячи эгаллаб олди\n9' Неймар бурчак тўпи ишлади ва уни ўзи ўйинга киритди. Месси жарима майдончасига узатма берди. Пике тўпни қайтарди, аммо ўзига бўйсундира олмади\n7' Жаримадан етказилган узатмани Ракитич бош билан қайтарди\n6' Пике ўнг бурчакка яқин жойда Куадрадога нисбатан фол ишлатди\n6' Неймар чап томондан жарима майдончасига кириб борди ва йиқилди, аммо пенальти эмас бу вазият\n5' "Ювентус" жарима тўпини ўйинга киритди. Игуаин жарима майдончаси ичида зарба беришга ҳаракат қилди, аммо тўзп унинг оёғига яхши ўтирмади. Тер Штеген тўпни эгаллади\n3' Майдон марказидаги ташаббус учун кураш кечмоқда\n1' Жанг бошланди! Тўпни ўйинга "Барселона" футболчилари, аниқроғи, Месси киритиб берди!\n' Диққат! Жамоалар майдонга чиқиб келишмоқда. Ўйин бошланишига атиги 3 дақиқа қолди\n' Туринда бўлиб ўтган дастлабки ўйинда "Ювентус" 3:0 ҳисобида ғалаба қозонган эди. Шунга қарамай, бугунги ўйин жуда қизиқарли бўлиши кутилмоқда. Хўш, "Барса" яна бир бор суперкамбэкни амалга ошира оладими?\n' Европа чемпионлар лигасининг чорак финал босқичи доирасида жавоб ўйинлари давом этади. "Барселона" ўз майдонида "Ювентус"ни қабул қилмоқда.


Яман кучлари Арабистон ҳарбийларининг позициясини нишонга олди - Parstoday\nЯман кучлари Арабистон ҳарбийларининг позициясини нишонга олди\nиюл 05, 2017 18:05 Asia/Tashkent\nЯман Ансоруллоҳ ахборот сайтига таяниб хабар қилишича, Яман армиясининг артилерия бўлинмаси ушбу ракеталар билан Асир минтақасидаги ад-Дайр горнизонидаги Саудия ҳарбийларининг йиғилган жойини нишонга олган\nЯман ҳарбий манбалари иккита Ураган ракетасининг Арабистон жанубидаги Саудия ҳарбийларининг позицияга қарата отилгани ҳақида хабар беришди.\nФорс ахборот агентлигининг бугун чоршанба куни Яман Ансоруллоҳ ахборот сайтига таяниб хабар қилишича, Яман армиясининг артилерия бўлинмаси ушбу ракеталар билан Асир минтақасидаги ад-Дайр горнизонидаги Саудия ҳарбийларининг йиғилган жойини нишонга олган.\nМаълум бўлишича, ушбу отилган ракеталар нишонга аниқ теккан. Ушбу ракета ҳужуми ортидан келиб чиққан талафотлар ҳақида ҳанузгача маълумотлар тарқатилмаган.\nЯман армиясининг артилерия бўлинмаси ва Ансоруллоҳ душанба куни ҳам Арабистон жанубидаги Жайзон минтақасида жойлашган Саудия ҳарбийларининг позициясига қарата ракета отган эди. Ушбу ракета ҳужумида бир нечта Саудия ҳарбийлари ҳалок бўлишган.\nЮк ташувчи машина америкалик эътирозчиларга ҳужум қилди (фотожамланма )\nАҚШ шаҳарларида комендантлик соати (фотожамланма)


Норвегия Россияга қарши янги санкциялар киритди | Qalampir.uz\nНорвегия Россияга қарши янги санкциялар киритди\nОлам\t17 Июнь 16:52 3111\nНорвегия Европа Иттифоқининг Россияга қарши олтинчи санкциялар пакетини қўллаб-қувватлади. Бу ҳақда бугун, 17 июнь куни Қироллик Ташқи ишлар вазирлиги сайтида хабар берилган.\n“Биз бу давлат ҳукумати ва унинг раҳбариятига босим ўтказиш учун Европа Иттифоқининг Россияга қарши санкциялар қўллашини қўллаб-қувватлаймиз. Энди биз Россиядан Норвегияга денгиз йўллари орқали нефть олиб киришни тақиқлаймиз”, дейилади Қироллик Ташқи ишлар вазири Анникен Ҳуитфелдт баёнотида.\nҚайд этилишича, Россиядан нефть хомашёси ва нефть маҳсулотларини олиб киришни тақиқлаш дарҳол кучга киради, аммо фармойишда нефть хомашёси етказиб бериш учун 2022 йил 5 декабргача, нефть маҳсулотлари учун эса 2023 йил 5 февралгача ўтиш даври кўзда тутилган.\nНорвегия, шунингдек, Россия Федерациясининг 65 фуқароси ва 18 Россия ташкилотига қарши санкциялар киритади.\n“Россия ва Норвегия ўртасидаги товар айланмаси аҳамиятсиз бўлишига қарамай, Норвегиянинг айрим корхоналари ва уларнинг ходимлари Россияга қарши санкциялардан сезиларли даражада таъсирланади”, дея огоҳлантиради Қироллик ТИВ.\nЭслатиб ўтамиз, кеча, 3 июнь куни ЕИ Кенгаши Россия Федерациясига қарши санкцияларнинг олтинчи пакетини, жумладан, Россиядан денгиз орқали нефть маҳсулотларини етказиб беришга қолдирилган эмбаргони қабул қилди. Олтинчи пакет бўйича Европа Иттифоқи мамлакатлари ўртасидаги муҳокама деярли бир ой давом этди.\nРоссия Норвегия Россия-Украина уруши Украинага босқин\n29 Июнь 00:26 68550\n28 Июнь 17:57 43778\n28 Июнь 18:21 39977\n28 Июнь 20:16 38498\n29 Июнь 08:19 38144


Роғун ГЭСи ёруғлик, иссиқлик ва нур манбаи - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nРоғун ГЭСи ёруғлик, иссиқлик ва нур манбаи\nЧоп этилган 10 Декабр 2015\tКӯришлар: 1020\n- Мамлакатимиз ҳаёти барча соҳалари тараққиёти ва равнақи кичик ва йирик гидроэнергетик иншоотлар, биринчи навбатда, Роғун ГЭСи қурилиши билан боғлиқ. Айнан шу реалликни ҳисобга олган ҳолда, Роғун ГЭСи қурилишини Тожикистон учун ҳаётан муҳим масала, деб эълон қилдик, - деганди мамлакат Президенти Эмомали Раҳмон Роғун шаҳри раҳбарияти ва фаоллари билан 2015 йилнинг 15 июлида ўтказган учрашувида.\nМустақил Тожикистон учун Роғун ГЭСи қурилиши, дарҳақиқат, муҳим ҳаётий иншоот ҳисобланади. Мамлакатимиз раҳбарияти бу улкан иншоотнинг Тожикистон келгуси тараққиёти учун зарурлигини эътиборга олган ҳолда, унинг қурилишига қатор йиллардан буён катта маблағлар ажратиб келмоқда. Биргина ўтган 2014 йил Роғун ГЭСи қурилиши учун мамлакат бюджетидан 285 миллион доллар миқдорида маблағ ажратилганди. Жорий йил бу тақдирсоз иншоот учун янада кўпроқ – 308 миллион доллар маблағ ажратилди. Ажратилган маблағлар ГЭС қурувчилари томонидан ўзлаштирилаётганлиги ҳам бу иншоот қурилиши мунтазам равишда илгарилаб бораётганлигининг нишонаси.\nБутунжаҳон банки маълумотларига кўра, Тожикистон Ҳукумати 2010-2012 йиллар Роғун ГЭСи қурилиши учун 710 миллион доллар атрофида маблағ ажратган. 2013-2015 йиллар учун ҳам бюджетдан шунча маблағ ажратилганлиги маълум.\nТожикистон халқи Роғун ГЭСига катта умид боғламоқда. Зеро, мазкур гидроэнергетик иншоот қуриб битказилгач, мамлакатимиздаги энергетик тақчиллик ўртадан кўтарилибгина қолмай, балки республикамиз минтақа мамлакатларига электр энергияси етказиб беришда етакчи бўлиши турган гап. Демак, Роғун ГЭСи қуриб битказилиши Тожикистон иқтисодиёти ёрқин келажагининг кафолати бўла олади.\nГидроэнергетика бўйича халқаро эксперт Расул Умбеталиев Роғун ГЭСи қуриб битказилиши ва у Тожикистон тараққиётига хизмат қилишига ишонади.\n- Агар Тожикистон ҳар йили мазкур ГЭС қурилиши учун 300 миллион доллардан ажратса, мамлакат учун ҳаётан муҳим иншоот қурилиши олти йил давомида ниҳоясига етказилади, - дейди Расул Умбеталиев. – Роғун ГЭСи тўлиқ қурилиб, тўлиқ фойдаланишга топширилгач, Тожикистон ўзини энергия билан таъминлаш имкониятига эга бўлади. Бундан ташқари, мамлакат учун ёз, қиш ва баҳор пайтларида ҳам электроэнергия экспортини йўлга қўйиш учун кенг имкониятлар туғилади.\n-Сўнгги етти йил давомида Бутунжаҳон банки, мустақил халқаро таҳлилчилар, хорижий компаниялар ва мутахассислар томонидан ўтказилган Роғун ГЭСи қурилиши лойиҳаси ва унинг ижтимоий-иқтисодий таъсири тўғрисидаги халқаро мустақил таҳлил ниҳоясига етказилди.\nБугун электр энергиясининг тақчиллиги мамлакатимиз ижтимоий-иқтисодий тараққиёти йўлидаги асосий тўсиқлардан бири ҳисобланиши барчага маълум. Бу эса, халқ ижтимоий ҳаётида кўп муаммоларни келтириб чиқармоқда, - деб таъкидлаганди мамлакат Президенти Эмомали Раҳмон Тожикистон Республикаси Олий Мажлисига йўллаган Паёмида.\nДарҳақиқат, «Барқи тожик» компанияси қиш пайтида мамлакат қишлоқ жойлари учун маълум чекловлар жорий қилиши барчага маълум. Айниқса, қишнинг жуда совуқ кунларида электроэнергия тақчиллиги яққол сезилади. Роғун ГЭСи тўлиқ фойдаланишга топширилгач, ана шу тақчиллик ўртадан кўтарилади. Бир сўз билан айтганда, бу иншоот халқимизнинг ёрқин келажагини кафолатлайди.\nРоғун ГЭСи қурилиб, тўлиқ фойдаланишга топширилгач, Тожикистон ҳар йили бу гидроэнергетик станциядан 13 миллиард киловатт-соат электроэнергия қўлга киритади. Мисол учун, қўшни Қирғизистонда ишлаб чиқариладиган барча электроэнергия ҳажми шунга тенг. Яъни Роғун ГЭСи Тожикистон халқи учун жуда катта электроэнергия манбаи бўлиб хизмат қила олади.\n- Барча имкониятлардан фойдаланиб, Тожикистон биринчи ва иккинчи агрегатларни ишга тушириши лозим, - дейди сиёсатчи А. Мамазимов. – Дастлабки агрегатлар электр энергияси ишлаб чиқаришни бошлаши – йирик инвесторларнинг қурилишга бўлган ишончини оширади. Ва бу иншоотга катта инвестициялар келишини таъминлайди.\n-«Электр энергияси тақчиллигини бартараф этиш учун мамлакат Ҳукумати бугунги кунгача бир қатор аниқ чора-тадбирларни амалга оширди. Энергетик лойиҳаларни амалга ошириш янги истиқболли режасини ишлаб чиққан бўлиб, у стратегик мақсадларга эришиш – мамлакат энергетик мустақиллигини таъминлашга имкон яратиши кўзда тутилган», - деб таъкидлаганди мамлакат Президенти парламентга йўллаган Паёмида.\n- Жорий йил тўққиз ойида электроэнергия иншоотлари қурилишида 1587,3 миллион сомонийлик маблағ ўзлаштирилган. Бу кўрсаткич ўтган 2014 йилнинг январ-сентябр ойидагига қараганда, икки баравар ошганлигини кўрсатади, - деб келтирилади Тожикистон Республикаси Президенти қошидаги Статистика агентлигининг «Тожикистон Республикасининг 2015 йил тўққиз ойидаги ижтимоий-иқтисодий ҳолати тўғрисида»ги ҳисоботида. Бу маблағнинг катта қисми бевосита аср иншоотига айланган Роғун ГЭСи қурилишига сарфланганлиги табиий.\n- Роғун ГЭСи Тожикистоннинг келажаги ёрқинлиги ҳамда халқ турмуш даржасининг ўсишида жуда муҳим аҳамият касб этади, - дейди Хатлон вилояти Кўлоб минтақаси электротармоғи идораси етакчи мутахассиси Тоғаймурод Мирзоев. – Бу йўналишдаги барча ташқи қаршиликларга қарамай, Тожикистоннинг шарафли халқи ўз олдига қўйган буюк мақсад – Роғун ГЭСини, албатта, қуриб битказади. Бунинг учун ҳар бир тожикистонлик ватанпарварлик туйғуларини намойиш этмоғи лозим. Ахир, қадимулайёмдан халқимиз йирик ишларни ҳамжиҳатликда бажарганликлари тарихдан маълум-ку…\nЯқинда «Тожикистон Республикасининг 2016 йил учун давлат бюджети тўғрисида»ги қонуни лойиҳаси ҳамда 2017-2018 йиллар учун давлат бюджети кўрсаткичлари мамлакат Олий Мажлис Намояндалар мажлиси кенгаши йиғилишида кўриб чиқилди. Мазкур ҳужжатга кўра, 2016 йил Тожикистон давлат бюджетидан Роғун ГЭСи лойиҳаси тикланиш ишлари учун 2 миллиард сомоний миқдорида маблағ ажратилиши кўзда тутилган.\n- Роғун ГЭСи қурилаётган минтақа сейсмик ҳолатдан гидроиншоот қурилиши учун яроқлидир, - деганди Тожикистон Фанлар академияси президенти Фарҳод Раҳимий ярим йиллик якунига бағишланган матбуот конференциясида. – Олимларимиз бу минтақада тарихда рўй берган зилзилаларни таҳлил қилиш натижасида шундай хулосага келдилар. Қолаверса, Роғун ГЭСи қурилиши лойиҳаси собиқ Иттифоқ даврида тасдиқланганлиги ҳам бу минтақа сейсмик жиҳатдан хавфсиз эканлигини тасдиқлайди.\nҲа, дарҳақиқат, Роғун ГЭСи қурилиши халқимизнинг кўп йиллик орзуси ва мамлакат Ҳукуматининг олиб бораётган изчил иқтисодий сиёсати бу йирик иншоот яқин келажакда фойдаланишга топширилишига ишонч уйғотади. Зеро, халқимизнинг нияти эзгу - минтақада ёруғлик, иссиқлик ва нур таратиш. Эзгу ниятлар ҳамиша ижобат бўлиб келганлиги инсоният тарихидан яхши маълум…\nБугун: 13-08-2020 11:07:33


Бугунгача 14,4 млрд сўмлик «чиройли авторақамлар» сотилди-я!\nЎзбекистонда автомобилларнинг давлат рақам белгиларини сотишга ихтисослашган аукционларда сентябрь ойидан бери 14,4 миллиард сўмлик рақамлар сотилди.\nАйрим ҳудудларда ҳаво ҳарорати -3 даражагача совуши кутилмоқда\n13 ноябрдан бутун республика бўйлаб ҳаво ҳароратининг пасайиши кутилмоқда. Айрим ҳудудларда ҳарорат кечаси -3 даражагача пасайиши, кундузи эса +10 даража илиқ бўлиши мумкин.\nСанкт-Петербургда 1 миллионга яқин ўзбекистонлик меҳнат қилмоқда\nЎзбекистон Республикаси ва Россиянинг Санкт-Петербург шаҳри ўртасидаги ўзаро товар айирбошлаш ҳажми бугунги кунда 200 миллион долларни ташкил қилмоқда.\nЎзбекистонда пластик карточкалар сони 20,05 миллиондан ошди\n2017 йил 1 октябрь ҳолатига кўра Ўзбекистонда чиқарилган пластик карталар сони 20,05 млн.дан ошди. Бу ҳақда UzDaily Ўзбекистон Республикаси Марказий банкининг маълумотларига асосан хабар бермоқда.\nҚайси смартфон Россияда энг харидоргир?\n2017 йил сентябрда Россияда энг кўп миқдорда сотилган смартфон iPhone SE бўлди. Бу ҳақда Mobile Research Group етакчи таҳлилчиси Эльдар Муртазинга иқтибос келтирган ҳолда "Ведомости" нашри хабар берган.\nРоссия шоуларида иштирок этган юлдузларга қанча ҳақ тўланади?\nРоссия телевидениесидаги «На самом деле» кўрсатувида қатнашганлиги учун машҳур юлдузларга қанча пул тўланганлиги маълум бўлди, деб ёзади «7mednews.ru».\nЎзбекистонда зирҳли машиналар ишлаб чиқарилади\nТуркиянинг зирҳли техника ишлаб чиқарувчи Nurol Makina ve Sanayi AS компанияси ва Ўзбекистоннинг UzAuto корхонаси англашув меморандумини имзолади.\nЭнг ишончли паспорт Сингапурликларники-ми?\nМитти Сингапур визасиз энг кўп мамлакатларга саёҳат қилиш имконига эга дунёдаги энг қудратли паспортга эгалик қилади. Бу ҳақда Compare Passport Index рейтингида маълум қилинди.


Украина Қримдаги музейларга нисбатан санкция киритмоқчи\n01.04.2018 12:58 0 4338\nУкраина маданият вазирлиги Қримдаги бир қатор музей раҳбарлари ва ходимларига нисбатан санкция жорий этиш масаласини кўриб чиқмоқчи. Уларга нисбатан «маданий бойликларни чегарадан ноқонуний олиб ўтиш» айби қўйилмоқда. Бу ҳақда «РИА Новости» агентлиги хабар бермоқда.\nВазирлик берган баёнотда айтилишича, Қримнинг Россияга қўшиб олинишидан кейин яриморол музейларида сақланаётган бир қатор экспонатлар Россияга олиб кетилган. Жумладан, 2016 йилда Украинада Айвазовский номидаги миллий тасвирий санъат галереясидан ноқонуний равишда Россия ҳудудига олиб ўтилган 38 та сурат юзасидан жиноят иши қўзғатилган эди.\nУкраина Қримни ҳар доимгидек ўзиники деб ҳисоблайди ва уни вақтинчалик босиб олинган ҳудуд дея баҳолайди.\nРоссия ҳукумати эса Қрим аҳолиси демократик тарзда, халқаро ҳуқуқ нормалари ва БМТ уставига хилоф бўлмаган тарзда Россияга қўшилиш учун овоз берганини таъкидлаб келади. Россия президенти Владимир Путин «Қрим масаласи узил-кесил ёпилганини» маълум қилган.\nРоссия Украина Қрим\nХориж Кеча, 14:52\nРоссияда қўлбола спирт тайёрлайдиган мослама туфайли ёнғин келиб чиқди\nХориж 17/03, 20:42\nПорошенко қайта сайланса янги ракета дастурини бошламоқчи\nХориж 14/03, 18:20\nРоссия ўзбекистонликлар ҳисобига ўз аҳолисини кўпайтирмоқчи


Кашандалик ва ҳомиладорлик! | DNK.UZ | Фойдали маслаҳатлар\nЮқоридаги сарлавҳага кўзи тушган муштарий албатта бу масъулиятли даврда бўлажак она сигарет чекса нафақат ўзи, балки туғилажак фарзандининг соғлиғи ҳам хавф остида қолишини кўз олдига келтиради. Барча оммавий ахборот воситаларида тамакининг зарари хусусида батафсил маълумотлар доимо бериб борилмоқда. Ҳатто, Ўзбекистон Соғлиқни сақлаш вазирлиги томонидан ҳар битта сигарет қутиси устига унинг саломатликка зиёни хусусида огоҳлантириш берилмоқда. Аммо, чекиш ва чекмаслик ҳар бир инсоннинг иродасига боғлиқ.\nҚуйида биз тамаки маҳсулотларининг бўлажак она ва ҳомила организмига салбий таъсири хусусида тўхталиб ўтамиз.\nМутахассис-шифокорларнинг фикрича хотин-қизларнинг чекиши тухум ҳужайрасига ҳалокатли таъсир этар экан. Бу эса ўз навбатида бепуштликка сабаб бўлади. Чунки, тамаки тутуни билан аёл организмига кирадиган водород сульфид заҳарли моддаси тухум ҳужайрасининг етилиш жараёнини кечиктиради. Ўз навбатида эса бу ҳолат ҳайз циклининг бузилишига олиб келади. Натижада эса овуляция (тухумдондан фолликула ёрилиб ундан етилган тухум ҳужайранинг қорин бўшлиғига чиқиши. Овуляция гонадотроп гормонлари таъсирида бўлади) жараёни секинлашади. Аёл организми барвақт қарийди, яъни климакс эрта бошланади.\nЯна шуни ҳам алоҳида таъкидлаш ўринлики, нафақат бўлажак онанинг чекиши, балки бўлажак отанинг кашандаликка ружу қўйиши ҳам туғилажак фарзанд саломатлигига зиён етказади. Чунки, чекувчи эркак кишининг спермаси(шаҳват)да ҳаракатчан сперматозоид (уруғ ҳужайраси) камайиб кетади. Кашанда эркакларнинг мижози ҳам сусайиб кетади ва уларда импотенция кузатилади. Айниқса, бу ҳолат чекувчи эркаклар хафақон(гипертония) касаллиги билан оғриса янада кўпроқ кузатилади.\n1 Ҳомиладорликнинг дастлабки уч ойлигида чекишнинг оқибатлари\n2 Ҳомиладорликнинг кечки муддатларида кашандалик ҳомилага қандай таъсир этади?\n3 Туғруқдан сўнг…\n4 «Заҳри қотил»нинг ҳомилага хавфи\nҲомиладорликнинг дастлабки уч ойлигида чекишнинг оқибатлари\nАгар чекувчи аёл ўзининг ҳомиладор бўлганлигини сезиб қолса, у бирданига одат бўлиб қолган чекишни ташлашни истамайди. Чунки, чекувчининг организми никотинга ўрганиб қолади ва уни тез-тез хумор тутиб туради.\nБу салбий иллат ўз навбатида қандай оқибатларга олиб келади?\nМаълумки, уруғланган тухум ҳужайрасидан ҳомила ривожланади. Ҳомила ривожланишининг илк ҳафталарида турли хил ички аъзолар нуқсонлари шаклланиши эҳтимоли юқори бўлади. Шунингдек, ҳомила тушиши ва унинг ривожланмай қолиши кузатилади. Бир кунда беш дона сигарет чекувчи ва ёши 35дан ошган аёлларда ҳомиланинг ногирон туғилиш хавфи янада ошади.\nАёл организми ёш ва соғлом бўлсагина ҳомиладорлик даври асоратсиз кечади. Ҳомиладорлик бўлажак она организмини икки ҳисса жадал фаолият юритишга мажбур этади. Бу даврда юрак қон томир тизими ҳам ортиқча юклама билан ишлайди. Ана энди чекувчи аёл организми қай ҳолатда фаолият юритишини тасаввури этаверинг. Шунингдек, кашанда аёллар ҳомиладор бўлсалар улардаги сурункали касалликлар ҳам қўзғалади.\nЧекиш пайти ва ундан бир оз ўтгач ҳам қон томирлар торайган ҳолатда бўлади. Шундай қилиб, ҳомила организмига кислород етиб бормайди. Бу эса унинг нобуд бўлишига олиб келади. Ҳомиладорликнинг эрта муддатларида эмбрион нобуд бўлса, кечки муддатларида сурункали кислород етишмовчилиги туфайли гўдакнинг туғма нуқсонлар билан туғилиши кузатилади.\nСуратда сигарет чекувчи аёлдан ривожланаётган ҳомиланинг 4D-УТТ натижаси (юқоридаги) | MedicalNewsToday\nИлмий изланишлар шуни кўрсатмоқдаки, кашанда аёлларнинг гўдаклари кўпинча юз ва жағ соҳаси нуқсонлари («қуёнлаб», «бўри оғиз») билан туғилмоқда. Бу нуқсонларининг юзага келишига ҳомиладорлик даврида организмда кислород етишмовчилиги сабаб экан. Ушбу туғма нуқсонлар ҳозирда жарроҳлик йўли билан даволанмоқда. Аммо бўлажак она ҳали ҳомиладор бўлмасидан аввалроқ чекишни ташласа фарзанди соғлом туғилишига замин яратган бўлади.\nO‘QING: Ҳомиладор аёл учун кислородли коктейл қанчалик фойдали?\nҲомиладорликнинг кечки муддатларида кашандалик ҳомилага қандай таъсир этади?\nБўлажак она чекишга қанчалик ружу қўйса, нафақат туғилажак гўдагининг ҳаётини, балки ўз ҳаётини ҳам хавф остига қўяди. Юқорида айтиб ўтганимиздек чекиш оқибатида қон томирлар торайиши сабабли йўлдош (планцента) кўчади. Йўлдош кўчиши сабабли аёл киши кўп қон йўқотиши мумкин. Бундай ҳолат фақат операция йўли билан бартараф этилади.\nҲомиланинг туғилиш муддати яқин қолганида йўлдош кўчса она кесарча усулда операция қилинади. Аммо гўдакни камдан кам ҳолатда сақлаб қолишнинг иложи бўлади. Омон қолгани ҳам ногирон туғилади. Сабаби йўлдош кўчган пайтда ҳомилада ўткир кислород етишмовчилиги кузатилади. Шунингдек, ҳомиладор аёлнинг чекиши унда хафақон(гипертония) касаллигининг ривожланишига замин яратади.\nЯна ҳомиладорлик гестози(кечки токсикоз) ҳам бўлажак она ҳаётига хавф солади. Кашанда аёлларнинг муддатидан олдинроқ «кўзи ёрийди». Чала туғилган болани парвариш қилиш қийинлигини тасаввур қилмаса ҳам бўлади. Жуда ҳам чала туғилган гўдаклар кейинчалик оёққа туриб кетсада, барибир уларнинг соғлиғида муаммо бўлади. Тамаки таркибидаги зарарли моддалар йўлдошда дистрофик (тўқималарда моддалар алмашинувининг бузилиши оқибатида келиб чиқадиган мураккаб патологик жараён) ўзгаришларни келтириб чиқаради.\nШундай қилиб чекувчи онадан ўз вақтида туғилган гўдакларнинг ҳам вазни ва бўйи соғлом туғилган болаларга нисбатан кам бўлади. Оғир ҳолатларда онада ҳомиладорликнинг кечки токсикози — гестози кузатилиши сабабли ҳомила ўлик туғилиши мумкин. Чекиш наркотик моддалар истеъмол қилиш, спиртли ичимликларга ружу қўйиш, умуман олганда инсоннинг енгил ҳамда саёқ ҳаёт кечиришига кенг йўл очиб беради десак муболаға бўлмайди.\nБўлажак онанинг нафақат чекиши, балки унинг кашанда билан ёпиқ бир хонада тамаки тутунидан нафас олиши ҳам пассив кашандаликка киради. Пассив кашанда аёлнинг ҳомиласига ҳам тамаки тутуни катта зарар етказади.\nЧекувчи ва пассив кашанда оналардан туғилган болаларнинг иммунитети паст бўлади. Улар тез-тез касалликка чалинишади. Айниқса, бу каби болаларда бронхит, зотилжам (пневмония), астма ва ўпка касалликларига мойиллик юқори бўлади.\nМутахассислар фикрича, кашанда оналарнинг чақалоқларида бир ёшгача бўлган даврда тўсатдан ўлим ҳолатлари кўп кузатилар экан. Бунга сабаб бўлажак онанинг заҳарли тамаки тутунини ютоқиб чекиши бўлса ажаб эмас. Агар гўдак эсон-омон туғилиб, унга мактабгача таълим муассаси ва мактабга қатнаш бахти насиб қилса, унинг хулқ-атворидаги тажовузкорлик, беқарорлик, хотиранинг пастлиги, жанжалкашлик (бу ҳали муаммонинг ҳаммаси эмас) каби салбий ҳолатлар кашанда онанинг фарзандига «меҳрибончилиги»дан даракдир.\nҲомиладор аёл чекишни аста-секинлик билан ташлагани мақсадга мувофиқ. Чунки, ҳомила ҳам она қорнида никотинга қарам бўлиб қолган бўлади. Бўлажак она бирданига бир кунда чекишни ташлай олмайди. Буни унинг атрофидагилари тўғри тушуниб, ҳомиладор онани иродали бўлишига ёрдам беришлари зарур. Кам-кам чекиб юрган аёллар эса бир кунда сигаретдан воз кечганлари маъқул. Узоқ вақт давомида камроқ чекиб юрган аёлларда никотинга қарамлик бир неча кунда ўтиб кетади. Психологик жиҳатдан қарамликни эса ҳомиладор аёл «чекиш туғилажак гўдагим ҳаётига хавф солади» деган фикрга таяниб енгиши осонроқ кечади. Онгли равишда тамаки чекишдан воз кечиш, ҳомиладорлик токсикози туфайли стрессиз(руҳий зўриқишсиз) бўлажак онани кашандаликдан қутилишига ёрдам беради.\nБироқ, қўлига илк бора сигаретни олган хотин-қизларга айтар сўзимиз шуки, ҳомиладор бўлгунингизгача тамакидан воз кечинг. Шунда сизнинг организмингиз тамаки тутунидан заҳарланмайди. Туғилажак фарзандингиз соғлиғи ва ҳаёти хавф остида қолмайди. Хорижлик машҳур гинеколог Роберта Велч минглаб ҳомиладорлиги асоратли кечган аёлларга умид бағишлаб, ёрдам қўлини чўзган. Аммо шундай мутахассис аёл ҳам ҳомиладор аёл чекишни ташламаса қўлидан ҳеч нарса келмаслигини тан олган.\n«Заҳри қотил»нинг ҳомилага хавфи\nТамаки тутуни турли хил заҳарли компонентлардан иборат. Булар таркибига цианид заҳари ҳам киради. Зарарли моддаларнинг 60 дан зиёди рак(саратон) касаллигини келтириб чиқариши мутахассислар томонидан аниқланди. Кашанда онанинг қон томирларига сўрилган тамаки тутунидаги заҳар йўлдош орқали ҳомила организми айниқса, унинг миясини заҳарлайди. Энг ёмони гўдак туғилгач қорни тўқ, таги қуруқ, бирор жойи оғримасада никотин хумор қилгани сабабли чинқириб йиғлар экан. Бу фожеа нафақат оиланинг кулфати, балки келажакда носоғлом насл туфайли жамият ҳам зарар кўради. Чекувчи аёл туғилажак фарзандини кислород танқислигига мубтало қилиб, уни чўкаётган одам сомон найчаси орқали нафас олишга мажбур бўлганидек ҳолатга солади.\nҚизил қон таначалари кислород ташиш ўрнига, заҳарли ис газини ҳомила организмига етказиб беради. Тамаки тутунидаги бирорта ҳам модда фойдали эмас. Никотин ва ис гази эса жуда ҳам зарарли. Бу ҳар иккала заҳар ҳомиладорликни асоратли кечишида катта хавф туғдиради. Энг ачинарлиси ҳомиланинг ўлик туғилиши, вақтидан аввал туғруқ жараёнининг кечиши, чақалоқнинг кам вазн билан туғилишининг сабаби қонда кислород танқислиги туфайлидир. Кам вазн билан туғилган болалар жисмоний ривожланишдан орқада қолишади.\nҲомиладорликда чекиш туғилажак гўдак миясига салбий таъсир этади. Бу ўз навбатида боланинг келажакда хулқ-атвори ва ўзлаштириши(интеллекти)да акс этади. Лаборатория ҳайвонлари устида олиб борилган тадқиқотлар шуни кўрсатадики, чекувчи онанинг қорнидаёқ гўдак мияси кашандаликка мойил бўлар экан. Ўсмирлик чоғида чекувчи оналардан туғилган болалар бир-иккита сигарет чекишидаёқ ашаддий кашандага айланиши ҳеч гап эмас экан.\nЮқорида баён қилинган барча статистик маълумотлар кишини қувонтирмасада огоҳликка чорлайди. Айниқса, болам соғлом дунёга келсин, келажаги порлоқ бўлсин деган ҳар қандай ота-она қўлига сигарет олишидан аввал чуқурроқ мулоҳаза қилишини истар эдик. Яъни, танлаш ихтиёри сизда азизлар! Хоҳланг атрофингизни тутунга тўлдириб, ҳавони ва ўз ҳаётингизни, ҳамда яқинларингизнинг ҳаётини заҳарланг. Хоҳланг соғлом турмуш тарзига амал қилиб баркамол авлод тарбиясига ўз ҳиссангизни қўшинг.\nМанба: «Соғлом авлод» газетаси


Воизлик 127 — Dilkashradio.com\nАссалому алайкум азиз радио тингловчи биродарлар. Яна эфирда сизлар учун тайёрлаган эшиттиришларимиздан бири. Мен Ғолиббек микрофон қаршисидаман. Азизлар, бугунги эшиттиришимиз орқали биз Худованднинг каломидан сизлар билан бўлишмоқчимиз. Ҳурматли радио тингловчи мухлислар. Инсон ўз ҳаёти давомида турли хил муаммоларга дуч келади.\nШу жумладан масиҳийлар ҳам. Муаммолар турли бўлиши мумкин. Шулардан кўпи жиддий муаммолар, деб айтишимиз мумкин. Масалан: шахсий муаммолар, ишхонада, оилавий, яқин кишиларимиз билан, соғлигимиз, иқтисодий муаммолардир. Азизлар, биз бундай рўйхатни кўплаб келтиришимиз мумкин. Биз бугун юқорида келтириб ўтган муаммолар орасида сиз ўзингизга тегишли бўлган муаммога аллақачон дуч келганингизга шахсан менда шубҳа йўқдир.\nБалки сиз, қандай қилиб шу муаммодан чиқиш йўлларини қидираётгандирсиз. Масалан кимдадир соғлиги туфайли ишхонада муаммо бўлаётган бўлиши мумкин, қайсики ишини бир марромда давом эттириши учун. Яна бошқа бир ишчи унга ёрдам қўлини чўзиш учун ўзида ҳеч вақт тополмаётгандир. Шундай муаммоларнинг масиҳийлар ҳаётида учраб туриши табий ҳолдир.\nАгар кимдир менда ҳеч қачон муаммо бўлмаган, деб ўйлаётган бўлса, мен ишонтириб айтишим мумкин: тайёр туринг, сизда ҳам қачонлардир шунга ўхшаш муаммолар пайдо бўлади. Азизлар, муаммоларнинг келиб чиқишига нималар сабаб бўлиши мумкин? Қайсидир муаммолар ўз-ўзидан пайдо бўлиши мумкин. Бошқаси эса кимнингдир ҳаракатларининг оқибатида содир бўлиши ҳам мумкин.\nЭнг дахшатлиси, шайтон бизда шу муаммоларни келиб чиқишига сабабчи бўлиши ҳам мумкин экан. Юқорида сизга берган саволимизга жавоб борми? Ўйлашимча, ҳа, жавоб ҳар доим бор. Шуни доимо ёдда тутинг, азизлар. Ҳар қандай муаммоларга биз Худованддан жавоб олишга ва Ундан ёрдам олишга ўрганишимиз керак. Кўпинча эса биз инсонлардан ёрдам кутишга ўрганиб қолганмиз.\nБалки қайсидир маънода инсонлар орқали ҳам муаммоларимизга ечим топилар. Лекин қўлимиздаги Муқаддас Китобда ҳамма саволларимизга жавоб бор. Шу жавобларни биз, Масиҳга эргашувчилар, ҳаётимизга қўллашга ўрганишимиз зарур. Одатда муаммолар пайдо бўлганида, инсон ўз ҳаракатлари билан тез ҳал қилишга уринади. Ҳеч ким ҳаётида муаммолар бўлишини хоҳламаса керак, албатта, шунинг учун ҳам Худованд билан бўлган ҳақиқий муносабатимиз жуда муҳим ўрин эгаллайди.\nАзиз мухлислар, Ҳаворий Павлус 2 Коринфликларга мактубининг 12 боби 8 оятида Худованддан муаммоларни ҳал қилишини сўраб, ибодат қилганини кўришимиз мумкин. Бу билан айтмоқчимизки, ҳар қандай муаммоларнинг ечими Худованддадир. Барча муаммоларингизни ва ўзингиздаги қувончларингизни Отамиз Худовандга топширишга ўрганинг. Шу билан, азизлар, бугунги эшиттиришимиз ўз поёнига етди. Келгуси эшиттиришларимиз орқали яна учрашгунча хайр, саломат бўлинглар.


Шоҳлар билан сўзлашиш одоби\n18:00 / 21 февраль 752 pdf Ўқиш режими + -\nКўп вақтдан буён келмай юрган Асмаъий бир куни Ҳорун ар-Рашиднинг ҳузурига кирди. Ҳорун унга: «Ёнимдан кетганингдан кейин аҳволинг қалай бўлди?» деди. У «Ер менга юмшоқ бўлмади», деди. Ҳорун табассум қилди. Одамлар чиқиб кетгач, «Ер менга юмшоқ бўлмади деганинг нимаси?» деди. У «Ер менга ўрнашмади», деди. Ҳорун унга: «Яхши, лекин одамлар орасида мен тушунадиган нарсаларни айтишинг керак. Кейин ўзим ёлғиз қолганимда менга ўргатасан. Султонга тушунмаслик ярашмайди. Сукут қилсам, жавоб бермаганимни кўриб, одамлар тушунмаганимни билиб қолишади. Нотўғри жавоб берсам, атрофимдагилар нима деганингни тушунмаганимни билиб олишади», деди.\nАсмаъий: «Ўша куни Ҳорун ар-Рашид унга ўргатганимдан ҳам кўп нарсани менга ўргатди», деди.\nАбу Исҳоқ Иброҳим ибн Адҳам (иккинчи мақола)\n16:00 / 21 февраль 328\nХушхабар: Наманганда GRAND TA’LIM филиали очилди\n11:04 / 22 февраль 488\n«Ким ўзини ўзи ўлдирса...»\nАссалому алайкум, Шайх ҳазратлари. Ҳозирги кунда ёшлар ўртасида ўзини осиб ўлдириш ҳоллари учраб турибди. Бунинг сабаблари суриштирилганда, ўзини ўлдириш учун давоми...\n3499 18:09 / 13.12.2018\nЖони намозда узилди\nАвн ибн Заквон айтади .Зурора ибн Авфо бизга бомдод намозини ўқиб берди. .Эй бурканиб ётувчи,ни ўқиб, Муддассир сураси, 1оят .Қачонки сурга пуфлансаhellip, оятига давоми...\n791 08:00 / 02 февраль\nСаволМаълумки, совет даврида жуда кўп эътиқодли олимшоирларимизга .даҳрий,лик тамғаси босилган эди. Ҳатто Навоийдек иймонли шоирни .шайх, зоҳид ва диндорларга давоми...\n2690 17:30 / 19.07.2020\nОдамларга сув ташиган подшоҳ\nБани Исроилда бир обид киши бор эди. Унинг жундан тўқилган жуббаси билан одамларга сув ташийдиган мешидан бошқа нарсаси йўқ эди. Ўлими яқинлашгач, у шогирдларига давоми...\n1958 08:00 / 23.03.2019


Ахборот бевосита мосламангизга етказилиши учун Озодлик радиоси RSS оқимига обуна бўлинг\nЎзбекистон ва халқаро ҳаётда содир бўлаётган энг сўнгги хабарлар\nОзодлик: Ўзбекистон янгиликлари\nЎзбекистон ичкарисида сиёсий, ижтимоий-иқтисодий ва маданий ҳаётда содир бўлаётган энг сўнгги хабарлар\nОзодлик: Халқаро янгиликлар\nМинтақа ва дунёда содир бўлаётган энг сўнгги хабарлар. Сиёсий, ижтимоий-иқтисодий ва маданий янгиликлар. Спортга доир хабарлар.\nЎзбекистон сиëсий¸ ижтимоий-иқтисодий ҳаëти¸ шунингдек мамлакатдаги инсон ҳуқуқлари ҳамда демократия ва сўз эркинлиги билан боғлиқ вазиятга доир сўнгги хабарлар\nОзодлик тингловчи ва муштарийларини қийнаётган муаммолар, улар гувоҳ бўлган воқеа-ҳодисалар тафсилотлари OzodMikrofon рукнидан жой олган.\nАндижон 2005 йил 13 май. Андижон воқеаларига доир хабарлар, тафсилотлар, гувоҳлар ҳикоялари\nMuhojir kundaligi. Муҳожиратда яшаётган ўзбеклар ҳаётига доир воқеа-ҳодисалар. Муҳожирлар ҳикоялари. Обуна бўлиш\nЎзбекистон сиёсий ҳаётида содир бўлаётган воқеа-ҳодисалар. Сўнгги янгиликлар. Сиёсий майдондаги ўзгаришлар ҳақидаги таҳлилий мақолалар.\nЎзбекистон иқтисодий ҳаётида содир бўлаётган воқеа-ҳодисалар. Иқтисод билан боғлиқ энг сўнгги янгиликлар\nЎзбекистон жамиятида содир бўлаётган воқеа-ҳодисалар ва энг сўнгги янгиликлар ҳақида. Обуна бўлиш\nЎзбекистон, минтақа ва дунё бўйича технология, илм-фан соҳасидаги энг сўнгги янгиликлар, кашфиётлар, ихтиролар ҳақида.\nЎзбекистон маданий ҳаётида содир бўлаётган воқеа-ҳодисалар, янгиликлар. Ҳалқаро миқиёсдаги маданий янгиликлар ҳақида. Обуна бўлиш\nЎзбекистон ва дунёда инсон ҳуқуқларига доир воқеа-ҳодисалар, янгиликлар ҳақида. Инсон тақдирига оид ҳикоялар\nЎзбекистон ва дунё миқиёсидаги спортга доир воқеа-ҳодисалар. Спортга оид энг сўнгги янгиликлар. Обуна бўлиш\nОзодлик радиоси: Тўнғич қиз. Ушбу рукнда биринчи оила қизларига оид маълумотлар, улар билан боғлиқ янгиликлар ўрин олган.\nОзодлик - GKнинг твитлари\nЎзбекистон бозорларига оид сўнгги янгиликлар, нарх-наволар ҳақида. Янги товарлар, маҳсулотлар ва нархлар борасидаги маълумотлар.\n"Ворис" саҳифасида мамлакатнинг биринчи рақамли раҳбарига айланган Шавкат Мирзиëевнинг сиëсий портретига назар ташлаймиз. Обуна бўлиш\nОзодликнинг Пахта- 2016 саҳифасида пахта мавсумига оид вазиятни биргаликда кузатамиз.\nОзодликнинг янги "PaxtaGram" лойиҳасида пахта мавсумига оид келаётган мактубларни тақдим этамиз.\nДунёда содир бўлаётган воқеа-ҳодисалар,сиёсий янгиликлар ҳақида. Обуна бўлиш\nПостсовет ҳудудларидаги жараëнларга оид сўнгги янгиликлар¸ сиëсий¸ иқтисодий жараëнлар таҳлили.\nУкраина бўҳрони. Украинада содир бўлаётган воқеа-ҳодисалар, янгиликлар. Қримдан олинган хабарлар. Россияга берилаётган санкциялар. Россия муносабатлари. Обуна бўлиш\nМарказий Осиë даги сиëсий¸ иқтисодий ва ижтимоий жараëнларга оид сўнгги хабар¸ таҳлил ва шарҳлар.\n2010 йил Қирғизистоннинг Ўш вилоятида содир бўлган воқеалар. Гувоҳлар ҳикоялари, Ўш қирғинига ҳалқаро ташкилотлар муносабатлари ҳақида\nЎзбекистондаги сиёсий-ижтимоий жараёнларнинг мусулмонлар ҳаётидаги акси. Соф ислом ва бугунги мусулмонлар эътиқодидаги зиддиятлар. Ҳар жума ислом ва мусулмонлар эртасига бефарқ бўлмаган бўлмаган замондошларингиз фикрини тингланг.\nFacebook, Twitter, Skype, Одноклассники, Вконтакте, Telegram, WhatApp, Инстаграм каби ижтимоий тармоқлардаги янгиликлар, воқеа-ҳодисалар. Ўзбеклар ва ўзбекистонликларга оид хабарлар.\nЎзбекистон, минтақа ва ҳалқаро ҳаётда сиёсатга доир воқеа-ҳодисалар. Сиёсий майдондаги сўнгги янгиликлар.\n"Туркистон рассомлари" лойиҳаси Марказий Осиë, хусусан, Ўзбекистондаги визуал санъат ривожи ва таназзулини рассомлар призмаси орқали намойиш қилади. Саҳифада ижодкорлар асарларидан намуналар намойиш этилади.\nЎзбекистон, минтақа ва дунёдаги воқеа-ҳодисалар борасида тайёрланган видеолар, ижтимоий видео роликлар, фото галериялар Обуна бўлиш\nЎзбекистон, минтақа ва дунёдаги воқеа-ҳодисалар борасида тайёрланган видеолар, ижтимоий видео роликлар Обуна бўлиш\nЎзбекистон, минтақа ва дунёдаги воқеа-ҳодисалар борасида тайёрланган суратлар жамламаси, фотогалереялар\nСизни қийнаётган ёки қизиқтирган саволлар жавобини Озодликнинг OzodJavob рукнидан қидиринг. Савол сиздан, жавоби биздан!\nUzbek Internet World\nUzbek Other Side of the Coin\nUzbek Society and Law\n"Чодирхаёл" - Озодликнинг маданият бурчаги. Ўзбекистон маданият ва санъати янгиликлари, мусиқа, меъморчилик соҳасидаги янги йўналишлар ушбу дастурда. "Портрет", "Бир қўшиқ тарихи", "Дилхирож", "Пампарейра" саҳифаларини тингланг.\nUzbek My Destiny\n“Ислом ва мусулмонлар”- Ўзбекистондаги сиёсий-ижтимоий жараёнларнинг мусулмонлар ҳаётидаги акси. Соф ислом ва бугунги мусулмонлар эътиқодидаги зиддиятлар. Ҳафтанинг жума кунлари ислом ва мусулмонлар эртасига бефарқ бўлмаган бўлмаган замондошларингиз фикри\nОзодлик радиоси: Баҳс майдони.\n“BahsOnline” – фикрлар тўқнашувчи, дунёқарашлар қарама-қаршилиги, ҳақиқатни рўёбга чиқариш ҳаракатидаги эркин сўз учун очиқ баҳс майдони. Ҳақиқат баҳсларда туғилади.\nOzodNazar – куннинг асосий воқеа-ҳодисалари таҳлилига бағишланган эшиттиришдир. Соҳа мутахассислари ва экспертлар содир бўлаётган воқеалар моҳиятини тушунишга ёрдам беради, сабабларни таҳлил, оқибатларни прогноз қилади. OzodNazarни бегим кунларда тинглан\nЎзбекча Википедия тўғрисидаги туркум маърифий эшиттиришлар. Википедия ва анъанавий энциклопедияларнинг кучли ва заиф жиҳатлари қиёси. Обуна бўлиш\nЎзбекистон, минтақа ва ҳалқаро матуботда ёритилаётган сўнгги хабарлар, воқеа-ҳодисалар таҳлили. Дайжест\nЎзбекистон, минтақа ва халқаро ҳаётда содир бўлаётган воқеа-ҳодисаларнинг аудио варианти Озодлик эфирида. Сўнгги хабарлар, туркум мавзулар, рубрикалар\nМобил мухбирлар, озодлик мухбирлари ва блоггерлар қаламига оид блоглар Обуна бўлиш\nОзодликнинг жойлардаги мухбирлари йўллаган хабарлар, воқеа-ҳодисалар Обуна бўлиш\n"Yosh to‘lqin" yoshlar sahifasi. Ўзбекистон сиëсий¸ ижтимоий-иқтисодий ҳаëти¸ шунингдек мамлакатдаги инсон ҳуқуқлари ҳамда демократия ва сўз эркинлиги билан боғлиқ вазиятга доир сўнгги хабарлар\nOzodMaktub рукнида Озодлик почтасига келаётган хатлар эълон қилинади. Ўзингизни қийнаётган муаммолар борасида бизга мактуб йўлланг.\nSizdan Telegram” лойиҳасида Сиздан келаётган хабарлар, фото ва видеолар ўрин олади. Telegram, WhatsApp: +420724971539; +420724740755.


13.03.2018 14:55 0 20093\nКонституциямизнинг 64-моддасига биноан ота-оналар ўз фарзандларини вояга етгунларига қадар боқиш ва тарбиялашга мажбурдирлар. Бу шунчаки гап эмас, болалар учун ғамхўрлик қилиш мажбуриятининг қонуний асоси ҳисобланади.\nШунингдек, Оила кодексида ота-она вояга етмаган болаларига таъминот бериши шартлиги белгилаб қўйилгани ҳам бу мажбуриятини ихтиёрий равишда бажармаган ота-онадан суднинг ҳал қилув қарорига ёки суд буйруғига асосан алимент ундирилишига асос бўлади.\nАлимент ундиришда боланинг ота-онаси ўзаро никоҳда экани ёки улар ўртасидаги никоҳ тугатилгани аҳамиятли эмас. Алимент ундиришда туғилганлик ҳақидаги гувоҳномада оталик тўғрисидаги ёзув ҳамда болага ихтиёрий равишда таъминот беришдан бўйин товлаш асос бўлади.\nЯна бир муҳим жиҳат шуки, ота-оналик ҳуқуқидан маҳрум этилганлиги Оила кодексининг 81-моддаси иккинчи қисмига кўра ота-онани ўз боласига таъминот бериш мажбуриятидан озод қилмайди.\nШунингдек, алимент тўлаш тартибига оид меъёрий ҳужжатлар қайта кўриб чиқилиб, фарзандлар таъминотини яхшилаш мақсадида 2018 йил 9 январдаги 459-қонун билан Оила кодексининг 99, 135, 145-моддаларига ўзгартириш ва қўшимчалар киритилди.\nЯъни алимент тўлаш тартиби ва муддатлари, шунингдек, ҳар бир бола учун ундириладиган алиментнинг энг кам миқдори ўзгартирилди.\nИлгари ҳар бир бола учун ундириладиган алиментнинг энг кам миқдори энг кам иш ҳақининг учдан бир қисмидан кам бўлмаслиги лозим эди, яъни 57414 сўмни ташкил этарди.\nЭндиликда алиментнинг энг кам миқдори энг кам иш ҳақининг етмиш беш фоизидан кам бўлмаслиги шартлиги белгилаб қўйилди. Яъни ҳозирги кунда алиментнинг энг кам миқдори 129183 сўмдан иборат бўлди.\nБундан ташқари, Оила кодексига вояга етмаган болалар таъминоти учун алиментлар бола вояга етгунига қадар бўлган давр учун кўчмас мулк ёки кўчар мулк ёхуд бошқа қимматли ашёни бериш йўли билан олдиндан тўланиши мумкинлиги бўйича алоҳида банд қўшилди.\nУшбу норма ҳар икки томон (алимент тўловчи ва алимент олувчи) манфаатларини инобатга олганлиги билан аҳамиятлидир.\nБиринчидан, алимент тўлаши шарт бўлган шахс алиментни олдиндан тўлаши натижасида алимент тўлаш тўғрисида келишув тузиш мажбуриятидан озод этилади ва бу билан у исталган вақтда чет давлатга вақтинча ёки доимий яшаш учун чиқиб кетиш ва бошқа шунга ўхшаш ҳуқуқларини эркин амалга ошириш имкониятига эга бўлади.\nИккинчидан, алимент олдиндан тўланиши вояга етмаган болани иқтисодий жиҳатдан янада қўллаб-қувватлашга мустаҳкам замин яратади.\nСаволга ҳуқуқшунос Насиба Тўраева жавоб берди.\nЖамият 14/12, 19:33


Танзила Нарбаева: «Биз ёш олималар авлодини тарбиялашимиз керак» - xabar.uz\nТанзила Нарбаева: «Биз ёш олималар авлодини...\nГендер тенгликни таъминлаш стратегиясида хотин-қизларни илмий фаолиятга кенг жалб қилиш, уларнинг инновацион ғояларини, ихтирочилик, рационализаторлик фаолиятини қўллаб-қувватлаш масаласига ҳам алоҳида эътибор қаратилган.\nБиргина ўтган йилнинг ўзида 31 минг нафардан зиёд илмий ходим илмий-тадқиқот ва тажриба конструкторлик фаолияти билан шуғулланган бўлса, уларнинг қарийб 40 фоизини аёллар ташкил этган.\nХусусан, хотин-қизларнинг 73 фоизи олий таълимда, 16,5 фоизи давлат секторида, 10 фоизи тадбиркорлик соҳасида, 0,2 фоизи нотижорат секторида илмий фаолият билан шуғулланмоқда.\nТаҳлилларга кўра, илмий фаолият билан шуғулланувчи аёллар асосан Тошкент шаҳрида йиғилган (49,6 фоиз). Ҳудудларда эса илмий фаолият билан шуғулланувчилар кўрсаткичи пастлигича қолмоқда.\nИлмий фаолият билан шуғулланаётган аёлларнинг 3 568 нафари илмий даражага эга бўлиб, уларнинг 707 нафари фан доктори,\n2 412 нафари фан номзоди ва 449 нафари PhD илмий даражасига эга ходимлар ҳисобланади.\nҲозирги кунда илмий-тадқиқот ишларига давлат буюртмаси талабларига мувофиқ умумий йиллик молиявий ҳажми 45,4 млрд сўмлик 82 та илмий лойиҳа (27,8 млрд сўмлик 57 та амалий, қарийб 17 млрд сўмлик 25 та инновацион лойиҳа) олима аёллар томонидан бажарилмоқда.\nаёллар гендер тенглик Танзила Нарбаева олима


Украинада давлат тилига оид қонун кучга кирди\n08 март 2021, Тошкент вақти: 02:35\nУкраинада 16 июлдан давлат тили тўғрисидаги қонун кучга кирди. Мазкур қонун мамлакат парламенти томонидан апрель ойи охирида қабул қилинганди.\n“Украин тилининг давлат тили сифатида ишлашини таъминлаш тўғрисида” деб номланувчи қонун украин тилининг давлат бошқаруви, хизмат кўрсатиш соҳаси, оммавий ахборот воситалари ва таълимдаги мавқеини кафолатлайди. Шуниндек, унда мансабдор шахсларнинг тил билмаганлиги учун жавобгарлик ҳам кўзда тутилган. Аммо бу меъёр қонун қабул қилинганидан 3 йил ўтганидан кейингина ишлай бошлайди.\nАйни пайтда қонун, муаллифларга кўра, барча тилларда шахсий мулоқот қилиш ҳамда миллий озчиликлар тилининг эркин муомалада бўлишини чекламайди.


13 Апрель 09:53\nСизларни муборак Рамазон ойи бошланиши билан чин юракдан табриклайман!\nБу – бутун мусулмонлар жамоаси учун маънавий янгиланиш даври. Рамазон ойи ўзаро ҳурмат ва меҳр-оқибат, эзгулик ва кечиримлилик каби олижаноб фазилатларни тарғиб қилади. Одамлар муҳтожларга ёрдам беришга, садақа қилишга, хайрли ишларни қилишга ҳаракат қилишади.\nИсломнинг бу каби бузилмас маънавий қадриятлари ва бунёдкорлик салоҳияти жамиятимизда ҳамжиҳатлик ва ҳамжиҳатликни янада мустаҳкамлашга хизмат қилмоқда.\nАфсуски, бу йил Рамазон ойи қийин даврда ўтказилади. Юқумли касалликнинг олдини олиш учун барча чоралар кўрилмоқда. Мамлакатдаги мусулмонлар жамоатини хавфсизлик талабларига риоя қилишга ва Қозоғистон мусулмонлари диний идораси тавсияларига қатъий амал қилишга чақираман. Шубҳасиз, биз ушбу қийинчиликни бирдамлик ва масъулият билан енгиб ўтамиз. Рўзаларингиз қабул бўлсин! Мамлакатимизга ва ҳар бир оилага тинчлик ва фаровонлик тилайман!», - дейилади хабарда.\n#Табрик #Дин #Рўза


Туркия ҳукумати 17 майгача тўлиқ локдаун жорий этади - 27.04.2021, Sputnik Ўзбекистон\nКоронавирус эпидемияси авж олгани сабабли Туркияда 29 апрелдан 17 майгача тўлиқ локдаун жорий этилади. 27.04.2021, Sputnik Ўзбекистон\nТОШКЕНТ, 27 апр — Sputnik. Туркияда коронавирус эпидемиясининг авж олиши туфайли 29 апрелдан 17 майгача тўлиқ локдаун жорий этилмоқда. Бу ҳақда мамлакат президенти Ражаб Тоййиб Эрдоған Вазирлар маҳкамаси йиғилиши давомида маълум қилди.“29 апрел куни соат 19:00 дан 17 май соат 05:00 гача тўлиқ локдаун жорий этилади”, - деди Туркия етакчиси.Туркияда 29 апрелдан 17 майгача:Ўзбекистоннинг Анқара шаҳридаги элчихонаси берган маълумотга кўра, Туркия ҳукумати чет эл давлатлари фуқароларининг (6 ёш ва ундан катта) мамлакатга кириши учун илгари киритилган қоидаларни 2021 йил 31 майга қадар узайтирди. Унга кўра, Туркияга боришдан 72 соат олдин, ПЗР тестдан ўтиш ва бу ҳақда QR-кодли, инглиз тилидаги таржима қилинган ҳужжат керак бўлади. Шунингдек, Туркия соғлиқни сақлаш вазирлиги сайтида тест топширганлик ҳақида анкета тўлдириб, шу анкетани мобил телефонга юклаб олиш ёки чоп этиш талаб қилинади. Анкета тўлдирилгач, фуқаро учун шахсий HES-код шакллатирилади. Ушбу HES-кодсиз фуқаро самолет бортига қўйилмайди. Туркиянинг ўзида эса анкета турли ҳудудларда бўлиб туриш учун талаб қилинади.Сўнгги маълумотларга кўра, Туркияда коронавирус билан касалланганлар сони 4,6 миллиондан ошган. 38 мингдан зиёд киши пандемия қурбони бўлган. Сўнгги ҳафталарда мамлакатда кунига 30 мингдан 60 мингга қадар касалланиш ҳолати қайд этилмоқда.\nкарантин, covid-19 умумжаҳон пандемияси, тойиб эрдўғон, туркия\n© Sputnik / Артемий Лысиков / Фотобанкка ўтишСитуация в Турции в связи с коронавирусом\nКоронавирус эпидемияси авж олгани сабабли Туркияда 29 апрелдан 17 майгача тўлиқ локдаун жорий этилади.\nТОШКЕНТ, 27 апр — Sputnik. Туркияда коронавирус эпидемиясининг авж олиши туфайли 29 апрелдан 17 майгача тўлиқ локдаун жорий этилмоқда. Бу ҳақда мамлакат президенти Ражаб Тоййиб Эрдоған Вазирлар маҳкамаси йиғилиши давомида маълум қилди.\n“29 апрел куни соат 19:00 дан 17 май соат 05:00 гача тўлиқ локдаун жорий этилади”, - деди Туркия етакчиси.\nТуркияда 29 апрелдан 17 майгача:\nшаҳарлараро саёҳатларга чеклов қўйилди, ҳудудлар ўртасида ҳаракатланиш учун рухсатнома талаб қилинади;\nмактабларда қатнаб ўқиш тўхтатилади, болалар боғчалари ёпилади;\nжамоат транспортининг бандлик даражаси 50 фоиздан ошмаслиги керак;\nаксарият муассасалар ёпилади, Ички ишлар вазирлигининг махсус рўйхатига киритиладиган муассасалар бундан мустасно.\nЎзбекистоннинг Анқара шаҳридаги элчихонаси берган маълумотга кўра, Туркия ҳукумати чет эл давлатлари фуқароларининг (6 ёш ва ундан катта) мамлакатга кириши учун илгари киритилган қоидаларни 2021 йил 31 майга қадар узайтирди.\nУнга кўра, Туркияга боришдан 72 соат олдин, ПЗР тестдан ўтиш ва бу ҳақда QR-кодли, инглиз тилидаги таржима қилинган ҳужжат керак бўлади. Шунингдек, Туркия соғлиқни сақлаш вазирлиги сайтида тест топширганлик ҳақида анкета тўлдириб, шу анкетани мобил телефонга юклаб олиш ёки чоп этиш талаб қилинади. Анкета тўлдирилгач, фуқаро учун шахсий HES-код шакллатирилади. Ушбу HES-кодсиз фуқаро самолет бортига қўйилмайди. Туркиянинг ўзида эса анкета турли ҳудудларда бўлиб туриш учун талаб қилинади.\nТуркияга HES-кодисиз келган хорижий давлатлар фуқароларига мамлакатга кириш тақиқланиши ҳамда улар ўзларининг маблағлари ҳисобидан депортация қилиниши мумкин. Ушбу талаб транзит йўловчиларига тааллуқли эмас.\nСўнгги маълумотларга кўра, Туркияда коронавирус билан касалланганлар сони 4,6 миллиондан ошган. 38 мингдан зиёд киши пандемия қурбони бўлган. Сўнгги ҳафталарда мамлакатда кунига 30 мингдан 60 мингга қадар касалланиш ҳолати қайд этилмоқда.


23:15 / 11.10.2017 | utopia | 427\nВа алайкум ассалом! Қуйида сизга бу мавзуда тушунча беришга ҳаракат қиламиз. Унда Устозимиз раҳимаҳуллоҳга берилган савол ва жавобдан фойдаланимиз.\nЖавоб: - Мазкур тушунчани “Таносухул арвоҳ” дейилади. Яъни, руҳлар бир нарсадан бошқа нарсага кўчиб юради. Қуръони Карим ва ҳадисда сиз айтиб ўтган бу тушунча умуман, эътиборга олинмайди. Аллоҳ таоло руҳ ҳақида Қуръони Каримда марҳамат қилади:\n«Ва сендан руҳ ҳақида сўрарлар. Сен: «Руҳ Роббимнинг ишидир. Сизга жуда оз илм берилгандир», деб айт. Ушбу ояти кариманинг нозил бўлиши сабаби ҳақида икки ривоят келтирилади. Имом Аҳмад ибн Ҳанбал, имом Насаий, Ҳоким ва Ибн Ҳиббон каби муҳаддислар ҳазрати Абдуллоҳ ибн Аббосдан қилган ривоятда қуйидагилар айтилади: «Қурайшликлар яҳудийларга: «Бизга бир нарса ўргатинг, манави одамдан сўрайлик», дейишди. Улар: «Руҳ ҳақида сўранглар», дедилар. Шунда қурайшликлар Пайғамбар соллаллоҳу алайҳи васалламдан руҳ ҳақида сўрадилар. Бу сўровга жавобан: «Ва сендан руҳ ҳақида сўрарлар», ояти нозил бўлди». Имом Бухорий ва имом Муслим ҳазрати Абдуллоҳ ибн Масъуд розияллоҳу анҳудан қилган ривоятда эса, қуйидагилар айтилади: «Мен Расулуллоҳ соллаллоҳу алайҳи васаллам билан Мадийна кўчаларидан бирида борар эдим. У киши бир шохга таяниб олган эдилар. Шу пайт бир гуруҳ яҳудийлар дуч келдилар. Улар бир-бирларига: «Бундан руҳ ҳақида сўранглар», дедилар. Улардан баъзилари ўринларидан туриб келиб руҳ ҳақида сўради. Расулуллоҳ соллаллоҳу алайҳи васаллам жавоб бермай, жим туриб қолдилар. Мен у зот соллаллоҳу алайҳи васалламга ваҳий келаётганини дарҳол сездим. Турган жойимда кутдим. Ваҳий нузули тўхтагандан сўнг, у зот соллаллоҳу алайҳи васаллам: «Ва сендан руҳ ҳақида сўрарлар», оятини тиловат қилдилар». Шунинг учун ҳам, тафсирчи уламоларимиз, ушбу ояти карима икки марта, яъни, Маккада бир, Мадийнада бир нозил бўлган, дейдилар. Шу масалада келган бошқа ривоятларга кўра, яҳудийлар руҳ ҳақидаги саволга Аллоҳдан бошқа ҳеч ким жавоб бера олмаслигини аввалдан билганлар. Тавротда шу ҳақда маълумот бўлган. Улар қу-райшликларга Пайғамбар соллаллоҳу алайҳи васалламдан руҳ ҳақида сўрашни ўргатишлари билан баробар, агар жавоб берса, Пайғамбар эмас, жавоб бермаса, ҳақиқий Пайғамбар бўлади, дейишган. Муҳаммад соллаллоҳу алайҳи васаллам ҳақиқий Пайғамбар бўлганлари учун ҳам, руҳ ва унинг моҳияти ҳақидаги саволларга жавоб бермадилар. Аллоҳ таоло берган жавобни уларга ўқиб бердилар. Бу жавоб: «Руҳ Роббимнинг ишидир», дейишлик эди. Руҳ, унинг моҳияти ва унга тегишли бошқа нарсалар Аллоҳнинг иши, банданинг иши эмас. Банда қанчалик мақтанмасин, илми оздир: «Сизга жуда оз илм берилгандир». Банданинг ана шу оз илм билан гердайиши ҳам оламни олади. Аслида эса, ўз идроки етадиган, ўзига фойда келтирадиган нарсаларни билдирган Аллоҳга шукр этиб, қолганини Аллоҳга ҳавола қилиши керак эди. Инсоннинг ҳамма нарсаси чеклангандир. Жумладан, ақли, идроки ҳам маҳдуддир. У ақли, идроки доирасидаги ишлар ила шуғулланиб, ундан ташқаридаги нарсалар хусусида беҳуда бош қотирмаслиги керак. Булар қаторига руҳ масаласи ҳам киради. Ҳозиргача инсоннинг руҳ ҳақида бирор нарса билиш учун қилган барча ҳаракатлари беҳуда кетди. Руҳ ҳақида ҳеч нарса била олмади. Инсон руҳ ҳақида билган бирдан-бир нарса Аллоҳ юборган ваҳий, холос. Ана ўша Аллоҳ юборган ваҳий асосида ақоид китобларимизда руҳ ҳақида қуйидагилар айтилади. Оламлар руҳларини олишга вакил қилган ўлим фариштасига иймон келтирамиз. Далил: 1-«Сен: «Сизларни ўзингизга вакил қилинган ўлим фариштаси вафот этдиради. Сўнгра, Роббингизга қайтарилурсиз»-деб айт». (Сажда: 11) Жон олувчи битта фаришта бўлмагани учун бошқа оятда: 2–«Фаришталар вафот этдирадилар», (Нахл: 28) дейилган. Шунингдек: 3-«Токи, бирортангизга ўлим келганида, элчиларимиз сизни вафот этдирур. Улар камчиликка йўл қўймаслар», (Анъомсураси, 61) деган. Фариштаалар жонларни Аллоҳнинг амри ва изни билан қабз қиладиган бўлганлари учун: 4-«Аллоҳ жонларни уларнинг ўлими пайтида вафот этдирур ва уйқусида ўлмаганларини ҳам», (Зумар: 41) деган. Ўлим фариштасига жонларни қабз қилиш ва чиқариб олиш топширилган. Сўнгра, уларни раҳмат фаришталари ёки азоб фаришталари қабул қилиб оладилар ва Аллоҳ таоло хоҳлаганича яхши ва ёмон жонларнинг турар жойларига олиб борадилар. Буларнинг ҳаммаси, Аллоҳнинг изни, қазои қадари, ҳукми ва амри билан бўлади. Шунинг учун ҳам, уларнинг ҳар бирига, ўз вазифасига қараб жон олишни изофа қилса-нисбат берса бўлади. Энди руҳ ва нафс ҳақида муҳим баҳсларни қисқагина қилиб зикр этамиз. Умид қиламизки, ушбу масалаларни билишга қизиққан одамга фойда беради. Биринчи савол: Руҳ нима ўзи? Билинки, руҳ ҳақиқати ҳақида энг аввало идрок қилиш лозим бўлган нарса шулки, у жонли нарсаларда ҳаётнинг асосидир. Албатта, ўша жонли нарса унга руҳнинг пуфланиши билан тирик бўлади. Ундан руҳ ажраб чиқиши билан ўлик бўлади. Бу руҳнинг энг юқори таърифидир. Унинг чегараси эмас. Руҳ ишига чуқур назар солинганидан кейин «руҳ» сўзи икки нарсага ишлатилиши зоҳир бўлади. 1. Қалбда (юракда) ғизоларнинг хулосасидан туғиладиган, ҳис қилувчи, ҳаракатлантирувчи, ғизонинг тадбирини қилувчи латиф буғга руҳ дейилади. Бунда барча жони бор нарсалар шерикдирлар. Яъни, бу нарса уларнинг ҳаммасида бордир. Ўша буғнинг юпқа ёки қалин, мусаффо ёки кир, бўлишига қараб жонли нарсадан турли нарсалар зоҳир бўлади. Унинг баданда бўлиши, худди атиргулдаги сув ёки кўмирдаги оловга ўхшайди. Ушбу «Буғга ҳайвоний руҳ ёки ҳавойи руҳ, дейилади. 2. Идрок қилувчи руҳ бўлиб, уни ҳақиқий руҳ, дейилади. У эса, ҳалиги буғ ёки ҳайвоний руҳ устида бўлади. Бадан ҳавойи руҳни кўтарадиган бўлганидек, ҳавоий руҳ ҳам ҳақиқий руҳни кўтарадиган бўлади. (Ҳужжатуллоҳи ал-Болиға 2-38). Ушбу ҳақиқий руҳга, нафс, ҳам дейилади. Қуръон, суннат, саҳобаларнинг ижмоъи ва ақл далолат қиладики, ўша нафс-нуроний, олий, енгил, тирик, ҳаракатланувчи, бир жисм бўлиб, аъзоларнинг жавҳарига киради. Унда худди сув атиргулда юрганига ўхшаб, ёғ зайтунда юрганига ўхшаб ва олов кўмирда юрганига ўхшаб юради. Модомики, аъзолар ушбу латиф жисмдан оқиб чиққан таъсирларни қабул қилишга солиҳ экан, ўша латиф жисм уларда юриб туради. Унинг белгилари ҳис қилишни ва иродали ҳаракатни ифода қилади. Қачонки, аъзолар, уларга қўпол ахлатларнинг устун келиши сабабли мазкур таъсирларни қабул қила олмай қолса, руҳ бадандан ажраб чиқиб, руҳлар оламига қўшилади.\n1. Гоҳида Қуръонни ҳам, руҳ, деб номланади. «Шундоқ қилиб, Биз сенга ўз амирларимизла Руҳни ваҳий этдик». (Шуро: 52) 2. Гоҳида Жиброил алайҳиссаломга ҳам Руҳ дейилади: «Уни Руҳул амийн олиб тушди». ( Шуаро: 193) 3. Инсон баданида кириб-чиқиб турадиган ҳавога ҳам айтилади. 4. Аллоҳнинг танишлик, Унга қайтишлик қувватига ҳам айтилади. «Ана ўшаларнинг қалбларига иймонни ёзди ва уларни Ўзидан бўлган руҳ билан қўллади». (Мужодала: 58) Иккинчи савол: Руҳ қадимийми ёки кейин пайдо бўлганми? Баъзи сўфилар ва файласуфлар, руҳ қадимийдир, деганлар. Аммо барча пайғамбарлар, руҳ кейин пайдо бўлган, халқ қилинган, ясалган, тарбияланган нарса эканига иттифоқ қилганлар. Барча динлар олам кейин пайдо бўлган нарса эканлигига иқрордирлар. Саҳобалар ва тобеъинлар ҳам ушбу ақийда ила ўтганлар. Қуръон ва суннат таълимоти шунга далаолат қилади. Аллоҳ таоло: «Аллоҳ ҳар бир нарсанинг яратувчисидир. У зот ҳар бир нарсага вакилдир», (Зумар: 39) дейди. Пайғамбаримиз соллаллоҳу алайҳи васаллам: «Аллоҳ бўлган эди. Аллоҳ билан ҳеч нарса бўлмаган эди», деганлар. Учинчи савол: Руҳ ўладими ёки ўлмайдими? Баъзи тоифалар, руҳ ўлади, деганлар. Чунки, у–нафсдир. Ҳар бир нафс эса, ўлимни татигувчидир. Шунингдек, у ер устидадир. Аллоҳ эса: «У (ер)нинг устидаги ҳар бир кимса фонийдир», (Ар-Раҳмон: 26) деган. Нафс - «нарса»дир. Аллоҳ таоло: «У зотнинг юзидан бошқа ҳар бир нарса ҳалок бўлувчидир», (Қасос: 88) деган. Бошқа тоифалар эса, руҳлар ўлмайди, деган. Чунки, улар боқийлик учун яратилганлар. Баданларгина ўлади. Кўпгина оят ва ҳадислар, руҳлар бадандан ажраганидан сўнг уларга яна қайтиб келгунларича роҳат ёки азобда бўлишига далолат қилган. Тўғриси шулки; Жасадлардан ажраб чиқиш - руҳларнинг ўлимидир. Агар ўлимдан ушбу нарса ирода қилинса, руҳлар ўлади. Агар бутунлай йўқ бўлиб кетиши ирода қилинса, унда ўлмайди. Улар боқий қоладилар. Далил: «Улар у ерда биринчи ўлимдан бошқа ўлимни татимайдилар». (Духон: 56) Ўша ўлим руҳнинг жасаддан ажралишидир. Руҳ учун жасаддан ажрашдан бошқа ўлим йўқ. Тўртинчи савол: «Руҳ бир нарсами ёки айри-айри икки нарсами? Таҳқиқ шуни кўрсатадики, руҳнинг зоти бир, эътибори иккидир. Идрок қилувчи нарсага бадандан ажраган ҳолида «руҳ», дейилади. Баданда турганида эса нафс, дейилади. Улар орасидаги фарқ шунда. Гоҳида бирининг ўрнига иккинчиси айтилаверади.\nРуҳнинг асл ҳақиқатини нима эканлигини Аллоҳдан бошқа ҳеч ким билмайди. Бу борада Қуръони каримда бундай марҳамат қилинади: «Ва сендан руҳ ҳақида сўрарлар. Сен: «Руҳ Роббимнинг ишидир. Сизга жуда оз илм берилгандир», – деб айт.» (Исро, 85).(«Тафсири Ҳилол» китобидан). Руҳларнинг бир танадан бошқа танага кўчишига келсак, бу назария илм-фан тилида «реинкарнация» дейилади. Араб тилида «таносуҳ, тажассум» деб аталиб, бу атама ўлимдан сўнг руҳнинг бир танадан чиқиб, бошқа бир жасадга кўчиши ҳақидаги асоссиз назарияга нисбатан ишлатилади. Ўтмишда ғайбий ҳодисаларга ақли етмаган жоҳил кимсалар, ақидаси бузуқ қавмлар (масалан, баъзи равофизлар, буддага сиғинувчи ҳиндлар, ҳатто христиан динига мансуб бўлган баъзи бир кишилар) ана шундай тушунчада бўлишган. Улар қиёматда қайта тирилишни, ҳар бир руҳ ўз жасадига қайтиб, жаннатга ёки дўзахга киришини инкор қиладилар ва руҳлар танани тарк қилганидан кейин, бошқа янги туғилувчи чақалоқ танасига киради – дейишади. Баъзида ўз хулқи ва шаклига муносиб бўлган ҳайвон, ҳашорат ва қушларнинг танасига киради ва амалларига қараб неъматланади ёки азобланади – дейишади. Сўнг яна ўша амали ва ахлоқига муносиб бошқа таналарга киради – дейишади. Мана шу уларнинг наздида кишининг амалига яраша неъматланиш ёки азобланишдан иборатдир. Агар гуноҳ қилса, у ўлгач, руҳи ит ёки тўнғиз, ёки кофир жасадига ўтади ва азобланади. Оқибатда барча руҳлар қилган гуноҳидан покланиб, Парвардигорга қайтади. Бундай тоифадаги кишилар наздида, руҳлар танадан ажрагач, уларнинг қарор топган жойлари ўзларига муносиб ҳайвонлардан иборатдир. Баъзилари шундай яшаш доимий давом этади – деса, баъзилари инсон етти бор бу дунёга қайта келади – дейишади. Баъзилар эса : Руҳ танани тарк этгач буткул йўқ бўлиб кетади, қилган амалига яраша бўлган неъмат ёки азобланиш жасадга бўлади – дейишади. Бундай гаплар ботил ва бундай эътиқод Одам алайҳиссаломдан Муҳаммад алайҳиссаломгача ўтган барча анбиёлар иттифоқ қилган эътиқодга зид бўлиб, Аллоҳ ва қиёмат кунига кофир бўлиш ҳисобланади.(Аллоҳ сақласин). Минг афсуски, ҳозир динимиз таълимотларидан бехабар айрим кишилар ана шундай таги йўқ гапларга ишониб юришибди. Баъзи матбуот нашрлари руҳларнинг инсонга ёки жонзотларга кўчиши ҳақидаги шов-шувли хабарларни чоп этиб, уларни чалғитишга сабабчи бўлишмоқда. Аҳли сунна вал жамоа эътиқодига кўра, ҳар бир жасаднинг алоҳида руҳи бор. Улар у ерда биринчи ўлимдан ташқари ўлимни тотмаслар. (У Зот)уларни дўзах азобидан сақлар. (Духон. 56). («Тафсири Ҳилол» китобидан). Ҳар бир жасад ўз руҳи билан қиёматда қайта тирилади ва ҳисобга тортилади. Сўнг уларга бериладиган азоб ёки неъмат ҳам жасадига, ҳам руҳига бўлади. Шу ўринда “инсон вафот топгач уларнинг руҳлари қаерда бўлади?” деган саволга уламолар турлича фикрлар айтганлар. Инсон вафот топиши билан қабр ҳаёти бошланади. У ҳаётда руҳларнинг турар жойлари бир-биридан фарқ қилади. 1-Набий ва расул саловатуллоҳи алайҳим ва саламуҳулар. Уларнинг руҳлари “Малаул аъло”да “Иллиййин”да бўлади. Уларнинг манзиллари ҳам Расулуллоҳ соллаллоҳу алайҳи васаллам меърожда кўрган мақомларда. 2-Шаҳидларнинг руҳлари жаннатдаги қушларнинг жиғилдонига жойлаштириб қўйилади. Улар жаннатнинг хоҳлаган жойларига саёҳат қиладилар. Қиёмат қоим бўлгач ўз таналарига қайтарилиб, таналари ила жаннатга кирадилар. Бу мақом ҳам шаҳидларнинг ҳаммаларига тегишли эмас. Муҳаммад ибн Абдуллоҳ ибн Жаҳшдан қилинган ривоятда: Киши шаҳид бўлсада, қарзи туфайли руҳини жаннатга киришидан тўхтатиб турилади. Қачон қарзини тўласа, кейин кириши айтилади. Улардан баъзилари жаннат дарвозасининг олдида тўхтатиб қолинган бўлади ва баъзиси эса қилган гуноҳи кабиралари туфайли қабрининг ўзида тутиб қолинган бўлади. Яна баъзилари имом Аҳмад ривоят қилган ҳадисга биноан турар жойи жаннат дарвозаси олдидаги яшил қуббада бўлади. Уларга эртаю кеч жаннатдан ризқлари етказиб турилади. Яна баъзи руҳлар юқорига кўтарила олмай ернинг ўзида қолади. Улар дунёда Роббисининг маърифатини ҳосил қилмаган, муҳаббатини қозонмаган, зикр ва ибодатида бўлмаган кишиларнинг руҳларидир. Баъзиларининг руҳлари Расулуллоҳ соллаллоҳу алайҳи васаллам меърож кечасида кўрганларидеқ, зинокорлар ташлаб қўйиладиган тандур каби ости кенг жойда бўлади. Баъзилариники эса ўша кечада кўрилган жойларда бўлади. Кофирларнинг руҳлари эса “Сижжийн”да бўлади – дейишган. Бундан келиб чиқадики, барча бахтли ёки бахтсиз кишиларнинг руҳлари бир жойда бўлмайди. Бу Расулуллоҳ соллаллоҳу алайҳи васалламдан ворид бўлган саҳиҳ ҳадисларни текшириб чиқиш орқали келинган натижадир. Ўлган инсоннинг руҳи маълум муддатгача яқинларининг ёнига келиб туриши ҳақида саҳиҳ ҳадислар йўқ. Лекин ҳадисларда: Бирор киши вафот топса амалига яраша юқоридаги руҳлардан қайсидир бирига қўшилиб, оиласи ва аҳли аёлининг ҳақида сўраши, яхши ишларига хурсанд бўлиб, ёмон ишларига ранжиши айтилган. “Руҳлар доим кўриб туради” деган эътиқод бирор ҳадисда йўқ. Валлоҳу аълам!


“Водители Ташкента” гуруҳи асосчиси уни ёпиш истаги тўғрисида айтди\nДобавлено: 12.12.2015, 14:05\nFacebook ижтимоий тармоғининг ҳайдовчилар ўртасида машҳур бўлган “Водители Ташкента” гуруҳи асосчиси Бобир Нурмухамедов RedPen нашрига берган интервьюсида ушбу гуруҳни ёпиш истаги ҳар икки ойда пайдо бўлиши маълум қилди.\n“Мен ушбу соҳада нимагадир таъсиримни ўтказмоқчи бўлганим одамларнинг салбий реакцияларини келтириб чиқаради. Шунақа пайтларда ҳафсаланг совиб кетади. Бир тийин ҳам ишламайсанда, ўз вақтингни сарфлайсан, яна одамлар назарида ҳеч нарса қилмаётгандайсан. Шунақа пайтларда “Бўлди, жонга тегди!”, дегинг келади. Ушбу фикрлардан мени гуруҳнинг админлари ўзларини ҳазил-ҳузурлари билан тўхтатиб қолишади”.\nШунингдек Бобир Нурмуҳамедов ушбу соҳада мутахассис эмаслиги ва бажонидил уни ушбу соҳани яхши тушунадиган одамга бериб юборишини маълум қилди.\nБу гуруҳ сизга нима беради деган саволга эса, “Мен ниманидир яхши томонга ўзгартира олишимга ишонаман”, дея жавоб берди.


Ҳаёт синовларига дош берган 5 қизнинг онаси\n18:07 / 02.04.2022\nБеш қизнинг онаси, олтиариқлик 35 ёшли Зулайҳо Турғунбоеванинг бошидан кечирган машаққатлари қалбларни ларзага солади. Ўғил туғиб бермадинг, дея турмуш ўртоғи бошқага уйланиб уйдан чиқиб кетгани, яшаб турган ҳовлисини қўшни аёл макр билан бошқага сотиб юбориши ортидан у 5 қизи билан кўчада қолиб кетган. Ўз ҳовлисининг бир бурчагида нон пишириш цехининг кичик хоначасида ҳожатхонасиз 4 йил яшаган...\nШундай пайтлар бўлганки, фаррошлик қилиб рўзғор тебратаётган онаси фарзандлари учун бозордан мева олиб келса, норасидалар ҳожатхона йўқлигидан мева ейишга ботина олишмаган.\nЯхшилар бор экан, макр билан 7 минг долларга пуллаб юборилган ҳовлисини яхшилар кўмагида 30 минг долларга қайтариб олган...\n(Сотиб юборилган ҳовли)\nЗулайҳо 2003 йилда турмушга чиқди. 2016 йилда тўртинчи қизидан кейин бешинчи фарзанди — Шукрона дунёга келди. Ҳаммаси шундан бошланди...\n«Тумандаги 30-мактабда 9-синфгача ўқидим. Шундан кейин Қапчиғай қишлоғидаги коллежда иқтисодиёт йўналишида таҳсилни давом эттирдим. Талабалик давримда онам вафот этди. Оилада 6 нафар фарзанд эдик. 5 қиз ва бир ўғил. Мен учинчи фарзанд эдим.\n2003 йилда онамнинг қариндошига турмушга чиқдим. Келин бўлиб тушган уйда чол-кампир бўлгани учун кексаларни парвариш қилади, деб мени олиб беришган экан.\n2004 йилда катта фарзандим Шоҳсанам туғилди. Тўнғич қизимдан кейин яна 3 қизни дунёга келтирдим. 4-қизим дунёга келгунича ҳаммаси маромида эди. Хўжайиним билан яхши яшаганмиз. Намунали оила эдик. Маҳалланинг олди келини эдим. Хўжайиним билан ҳовлимизнинг бир бурчагида тадбиркорликни бошлаб кичик «хлеб» цехи очган эдик.\n2016 йилда 5-қизим дунёга келди. Орада қайнота-қайнонамлар ўтиб кетишди. 5-қизим туғилгандан кейин эрим ичкиликка ружу қўйди. Мен хўжайинимни тўғри йўлга солмоқчи бўлдим, лекин уддасидан чиқа олмадим.\nХўжайиним ўғил фарзанд хоҳлаб, бошқа қизга уйланиб олди. У аёлдан ўғил фарзанд кўрди.\n2016 йилнинг 8 декабрь куни суд ижросидан вакил бўлиб бир одам ҳовлимизга кириб келди. Бу пайтда хўжайиним янги оиласи билан бошқа жойда яшар эди. Мен эса 5 қизим билан ҳовлида ёлғиз қолган эдим», – дейди у.\n(Зулайҳо Турғунбоева қизлари билан)\nЗулайҳо қаҳратон қиш фаслида 5 қизи билан кўчада қолди. У пайтда қўлида 6 ойлик чақалоғи бор эди. У иложсизликдан ота уйига кетишга мажбур бўлди.\n«Ижрочилар хўжайиним ҳовлини сотиб юборгани, уйни бўшатишимиз кераклигини айтди. Мен карахт бўлиб қолгандим. Маҳалладан, ички ишлар бўлимидан одам келди. Ҳовлини бошқа шахсга сотиб юборилганидан хабарим йўқлиги, ҳатто олди-берди шартномасига имзо қўймаганимни айтиб, уйни бўшатмаслигимни ижрочиларга айтдим.\nБу масалаларнинг барчаси судда кўрилишини айтишиб, 5 нафар болам билан мени кўчага чиқариб қўйишди. Ота уйимга бош олиб кетдим.\nХўжайинимнинг ўзгага уйланиб олгани, яшаб турган ҳовлимизнинг бошқага сотиб юборилиши, бошқа бир томонда фарзандларимнинг мунгли кўзлари — буларнинг барчаси менга қаттиқ таъсир қилди. Натижада танамнинг бир томони ишламай қолди. Ҳассага суяниб қолдим. ФҲДЁ идорасида ҳассага таянганимча фаррошлик қилиб фарзандларимни боқиб юрдим. Маҳалладан ёрдам ҳам сўрамадим. Бировга оғирлигим тушишини хоҳламасдим».\nЭри 5 қизни меҳрибонлик уйига топширмоқчи бўлди. Лекин Зулайҳо бунга рози бўлмади. У жондан азиз қизларини мардикорчилик қилиб бўлса ҳам бир ўзи боқишга аҳд қилди.\n«Ота уйимда қийналдим. Фарзандларимнинг мактаби олисда қолиб кетган. Узоқдан қатнаш муаммо. Мен эса ҳужжат ишлари билан тегишли ташкилотларга «югурар» эдим.\nКунларнинг бирида отамнинг жаҳли чиқиб хўжайинимга қўнғироқ қилди-да «фарзандларингни олиб кет, хоҳласанг уларни меҳрибонлик уйига жойлаштир», деб койиб берди. Отам менга ачинганидан, мени изтиробга тушиб азобланаётганимни кўриб чидай олмасдан шу гапларга айтишга мажбур бўлганди.\nШундан кейин хўжайиним ҳокимиятга келиб болаларимнинг меҳрибонлик уйига топширишлигини айтибди. Мен бунга қарши бўлдим. Ўша куниёқ прокуратурага кириб ҳовлимиз бурчагидаги «хлеб» цехига газ улаб беришда кўмак беришларини, мардикорчилик қилиб бўлса ҳам болаларимни ўзим боқишимни айтдим. Уй масаласа ҳал бўлгунича яшаш учун жой йўқлигидан цехнинг кичик хонасини бошпана қилишдан бошқа чора йўқ эди.\nОта ҳовлимда яшашни ўзимга эп кўрмадим. Болаларимнинг ўксиниб қолишини истамас эдим.\nБир томондан фарзандларимнинг болалигини ўғрилаб қўйган бўлсак, бошқа бир томондан эса зурриёдларим қиз бўлиб дунёга келганидан ва бунинг учун бошимизга шунча кулфатлар келаётганидан ўзларини айблашаётгандек эди».\nЗулайҳо кундуз кунлари токзорда ишлади. Қош қорайганда уйга келиб фарзандлари ҳолидан хабар олиб, ундан кейин давлат хизматлари марказида фаррошлик қилди.\n«Прокуратура ёрдам кўрсатиб, сотилиб кетган ҳовлимиз четидаги цехнинг кичик бир хонасига газ улаб беришди. Ўша цехнинг хоначасида 5 қизим билан 4 йил яшадим. Бу уйчанинг ҳожатхонаси йўқ. Челакка ҳожат чиқарардик. Фарзандларим дунёга келган севимли ҳовлимизнинг бир четида ҳожатхонасиз бир уйчада яшар эдик. Ҳовлимизда эса етти ёт бегоналар яшашарди.\nКундуз кунлари узум боғда, кечаси эса туман давлат хизматлари маркази биносида фаррошлик қилиб юрдим. Шу марказда қурилиш бўлаётган маҳал усталарга овқат қилиб юриб ошпазлик ҳам қилдим. Хўжайинимнинг муқим иши йўқлигидан уни алиментга бермаган эдим. Хўжайиним йўл кўрсатадиган одами йўқлигидан тўғри йўлдан адашган эди.\nЁшлигимда боғдорчилик билан шуғулланганим учун узум парвариш қилиш қўлимдан келарди. Токзорда ёнимга 5-6 аёлларни олиб 2 йил ишладим. Эрта тонгдан соат 18 гача токзорда ишласам, уйга келиб фарзандларим ҳолидан хабар олиб кейин давлат хизматлари марказига фаррошлик қилиш учун кетардим. Икки жойда ишлаб рўзғордан оз-моз пул орттирганим учун уй масаласига ечим топиш илинжида судларга қатнай бошладим. Бу орада 4-қизим «сариқ касал» бўлиб қолди. Уни касалхонага ётқиздим. Қўлимда эса чақалоғим бор эди», – дейди Зулайҳо.\nЗулайҳо бешинчи қизини боқишга қийналганидан эмас, яқин дугонасининг қиз фарзанди йўқлигидан берди.\n«Бошимдан кўп мусибатлар ўтди. Бу ҳаётда жуда кўп нарса йўқотдим. Лекин шу пайтгача афсусланмадим. Фарзанд боқиб қийналмадим, улар менинг бойликларим дейман. Аллоҳ уларни яратиб қўйган экан, болаларимнинг ризқи ҳар томондан келади. Ҳақиқатни айтишим керак. Бозордан бир қоп ун ёки ёғ олмайман. Олтиариқ туманимизда шундай саховатпеша инсонлар борки, улар томонидан харажатлар ташлаб кетилади. Уларнинг ҳатто кимлигини ҳам билмайман.\nСаховатпеша инсонларни намозларимда доим дуо қиламан. Ёлғиз қолганимда кўп йиғлайман. Қандай инсонларнинг келини эдим, дея. Мен тушган оила катта эҳсон қилувчи, намунали оила эди. Ота-онамдан кўра ҳам ҳаётда яхши инсонларни топганман, деб қувониб юрардим. Қайнона ва қайнотамлар менга ота-онамдан ҳам кўпроқ меҳр беришган. Уларнинг дуосидан мен уйимни қайтариб олишга эришдим, деб ўйлайман. Улар мени кўп дуо қилишган.\n4 йил цех ичида яшаган пайтда хўжайиним маҳалла аҳлидан орият қилиб, қизларини кўргани ҳам келмай қўйди.\n5-қизимни қийналганим сабабли эмас, ўзимнинг яқин дугонамга қиз фарзанди йўқлигидан бердим. Дугонам қизимни олиб ҳар ҳафта ҳолимиздан хабар олиб туришади. Кимлардир фарзандини дугонасига сотибди, деб гап ҳам чиқаришди. Жаҳл устида хўжайинимга фарзандларингизни кўчада кўрсангиз кўринг, лекин уйга келманг, деб айтганман. Мана уйимни қайтариб ҳам олдим. Ҳозирги ҳаётим яхши. Аллоҳга шукр, нолимайман».\nЗулайҳо уйлари қандай қилиб сотилиб кетганини ҳам гапириб берди. У хўжайини билан бирга «хлеб» цехини юргизиш учун кредит олган экан. Бозорда ун нархи кўтарилиб кетиши ортидан цех касодга учраган. Оила кредит тўлашда қийинчиликка дуч келган. Юлдуз исмли қўшни аёл кредитни тўлаб бермоқчи бўлди...\n«Ҳовлимизда цех очган пайтда баъзи бир жиҳозларга пул етмай қолганидан кредит олган эдик. «Хлеб» цехимиз аввалида яхши юрди. Бозорда ун нархи кўтарилиб кетиши ортидан цехимиз касодга учради. Кейин цехни ёпиб қўйдик.\nОрада хўжайиним ичагидан рак бўлиб қолди. Шифокорлар бу жиддий касаллик экани, бунинг охири ўлим билан тугаши ҳақида айтишиб бизни қўрқитишди. Касаллик билан жиддий курашиб эримни даволатдик. Хўжайиним тузалиб кетди. Лекин цехни юргизиш учун олинган кредит тўлови тўланмай қолиб кетган эди.\nМен у пайтда далага пахта тергани чиқардим. Бир куни даладан қайтсам (у пайтда қайнонам ҳаёт эди) сўрида ўтирган қайнонам келганимни кўриб «яхшиямки маҳалламизда яхши инсонлар бор экан», деб қолди. Қайнонамдан гап нима ҳақида эканини сўраганимда қўшни аёл Юлдузхон уйга чиқиб цехни нега юргизишмаётганини сўрагани, хўжайини кредит тўлови сабаб тўхтатиб турилганини қўшни аёлга айтганида қўшни аёл бировларнинг қўлида катта пули борлиги, кредит тўловини тўлаб беришлиги, цех ишини давом эттиришларини айтган. Бунинг эвазига эса қўшни аёл цехни гаровга қўйиб берасиз, деган.\nДавлатдан кредит олиш учун цех ўрни бўлган 2 сотих ерни ҳужжатлаштириб ўша жой гаровга қўйилган эди. Қўшни Юлдуз опага жой аллақачон гаровга қўйилганини хўжайиним айтганида бу масалани маслаҳатлашиб кўрамиз, деб чиқиб кетган экан.\nҚўшни аёлнинг бу таклифини эшитиб хўжайинимга калта ўйламанг, бу аёл жуда кўпчиликни чув туширгани ҳақида эшитганман деб айтдим. Шу шу бу мавзу ёпилиб кетган эди».\nҚўшни аёл Зулайҳонинг эрининг бошини айлантириб кредитингни тўлаб бераман, эвазига яшаб турган ҳовлингни гаровга қўйиб берасан, деб нотариусдан тасдиқлатиб олди. Бу иш Зулайҳодан яширинча амалга оширилди...\n«Бир муддат ўтиб қайнонам вафот этди. Хўжайиним касал бўлиб қолганида даволатмоқчи бўлиб бўш турган томорқамизни сотиб юборган эдик. Сотилган пулдан 400 доллар олиб қайнонамга шифокорлар ракнинг давоси йўқ дейишаётгани, мана бу пулни олингда эҳтиёт шарт эримнинг маросимларига ишлатишга олиб қўйинг, деб берган эдим. Бу пулларни қайнонам камзулининг чўнтагида эҳтиётлаб юрди. Қайнонам касал бўлиб қолди орада. Бунинг устига хўжайинимни 3-марта операция қилишимиз керак эди. Пул топа олмай қайнонамдаги 100 долларни олиб ишлатдим. Қайнонамнинг қулоғига сирға олиб берган эдим. Уни ҳам сотдим. Шу пулларни ишлатиб қайнонам ва хўжайинимни шифохонадан соғ-омон олиб чиқдим.\nОрадан бир оз вақт ўтиб қайнонам оғирлашиб қолди. Қайнонам камзулидаги қолган 300 долларни олиб ён қўшнимиз хўжайинимнинг амакиси Ҳошим хожининг ёнига кириб хўжайиним ёки қайнонамга бир нарса бўлиб қолгудек бўлса, ўлимтигига ишлатасиз деб бердим.\nОрадан ҳеч қанча вақт ўтмай қайнонам вафот этди. Ўша пулга уларнинг барча маросимларини ўтказдим. Айнан мана шу маросимлар билан овора бўлиб қолганимда қўшни Юлдуз опа хўжайинимни кўча бошидаги нотариусга олиб чиқиб кредитингни тўлаб бераман, эвазига яшаб турган ҳовлингни гаровга қўйиб берасан деган. Хўжайиним уйимни гаровга қўймайман деганида аёл унда ишончнома ёзиб берасан, деб амаллаб кўндирган экан. Менинг иштирокимсиз ва имзомсиз нотариусда ҳовлига ишончнома қилдирилган. Маҳалла комитетидагилар хўжайининг уйингга Юлдузга ишончнома қилдириб беряпти, деб бир оғиз айтишмаган.\nБу пайтда ҳомиладор эдим. 2016 йил 24 июнда бешинчи қизим дунёга келди. Кенжам чақалоқлигида ижродан одам келган эди. Ўз ҳовлимдан чиқариб ташлашди».\nҚўшни аёл Юлдуз Хонқиз деган қишлоқда яшовчи Давлат исмли танишидан 7000 доллар қарздор бўлиб, у ҳовлининг Давлатнинг номига ўтказиб бериб, ўша қарзидан қутулмоқчи бўлгани кейинроқ ойдинлашади....\n«Ҳовлини қайтариб олиш учун судларга қатнадим. Уй учун тўполонлар қилдим. Қўлимга сотилган уй пулини олмаганман-ку. Ишончномага мени қўл қўйган, дейишди. Лекин кейинчалик қўл қўймаганлигим ўз исботини топди. Менга кредит тўлашга деб алдаб имзо қўйдириб олишган экан. Кредит тўлаб берамиз, деб айтишиб ҳовлига ишончнома тайёрлатиб ҳовлини бошқасига сотиб юборишган экан.\nЮлдузнинг Хонқиз деган қишлоқда яшовчи Давлат исмли танишидан 7000 доллар қарзи бор экан. Юлдуз ҳовлимизнинг Давлатнинг номига ўтказиб бериб, ўша қарзидан қутилмоқчи бўлган.\nМен бу пайтда цехнинг кичик бир ҳожатхонасиз хонасида 5 фарзандим билан яшар эдим. Судларга шу масалада учрасам фақат Давлат томонига ҳал қилиб берди. Суд ҳақиқатни юзага чиқариб бермади. Ҳеч ким ҳолатни аниқ келиб ўрганмагани алам қилди. «Айб ўзларингда»дан бошқасига ўтишмади.\nҚайси ташкилотга учрамай, қай бир шахс билан гаплашмай улар уйимни барибир қайтариб ололмаслигимни айтишарди».\nМаҳалла аҳли Зулайҳони беш фарзанди билан ҳеч қаёққа кетмайди, дея қўриқлашган. Ҳаттоки, туман ҳокими берган уйнинг калитини ҳам рад этишган.\n«Ҳовлимни қайтариб оламан деб олдимга қатъий мақсад қўйдим. Ҳокимбува Қизилтепадан ҳаттоки уй бераман, деб калитларигача қўлимга тутқазди. Лекин рози бўлмадим. Маҳалла ҳам мен томон бўлиб бу ердан чиқиб кетмайсиз, деб туриб олишди.\nМаҳалла аҳли ҳокимнинг ёнига бориб, «Беш қизи билан бу аёлни ҳеч қаерга чиқармаймиз», дейишди. Аёл беш қизи билан бегона жойга чиқиб кетса, қизлари чиройли, ўзи эса ёш жувон, она ишга чиқиб кетса қизларини тергайдиган одам йўқ, ҳар қанақа иснодли вазиятлар бўлиши мумкин, дея маҳалла мен учун, оилам учун жон куйдирди.\nҚачонки ўз уйини қайтариб олади ўшанда уйига киради, унгача пекарний ичида яшайди деб туриб олишди. Маҳалла аҳли доим моддий ёрдам бериб турди».\nЗулайҳога «Меҳржон» аёлларни ҳимоя қилиш марказидан ёрдам таклиф қилинди. У бу ташкилот муаммони ҳал қилиб беришига ишонмас эди. Зулайҳо уйга ўт қўйишга ҳам мажбур бўлган кезлар бўлди.\n«Маҳалламизда Вали ака деган киши бор. Шу ака менга «Меҳржон» деган жамғарма борлиги, ҳимояга муҳтож аёлларга жамғарма ёрдам беражаги ҳақида айтди.\nОрадан бир муддат ўтиб «Меҳржон» жамғармасидан Хуршида исмли аёл қўнғироқ қилиб оиламни ўрганишларини, ёрдам беришларини айтди. Эртаси куни улар мен ишлайдиган токзорга боришди. Хуршида опа билан маҳалламизда йиғилиш ўтказди. Йиғилишда уйимизни алдаб сотиб юборган Юлдуз ҳам иштирок этди. Уйимизни 7000 доллар ҳисобига олган Давлат исмли бола Полосон қишлоғида яшовчи Нуриддин Бўроновга 15 000 долларга сотиб юборган экан. Нуриддин сотиб олган уйида яшаб юрди. Уйнинг янги хўжайини билан уришдим. Аламимни ичимга сиғдира олмай ҳатто бир куни уйга бензин билан ёқиб юбордим ҳам. Ўтни дарҳол ўчиришди...» – дейди Зулайҳо.\nЗулайҳо жигар циррози касалига чалинди. У бу ҳаётда фарзандлари учун ҳам яшаши кераклигини англаб етди. Касалликка қарши астойдил курашди...\n«Янги кўчиб келган хонадон эгаси маҳаллани чақириб ош бермоқчи бўлди. Лекин ошига ҳеч ким чиқмади. Биз қандай қилиб ош егани кирайлик? Беш боласи билан тирик тул бир уйчада тиқилиб ўтирибди, деб қўшнилар чиқишмаган.\nМаҳалладаги ёши катталарни ўз отамдек кўраман. Кичикларни эса акамдек. Улар қизларимни тергаса мен доим хурсанд бўлганман. Маҳалла менинг отам ва онам. Мазам қочса, ҳаётинг учун шунча курашдинг, дея бирма бир ҳамма йўқлаб чиқади.\nЯқинда қаттиқ бетоб бўлиб қолдим. Тўсатдан бутун танам шишиб кетган эди. Аппаратга тушсам жигар циррози ташхиси қўйишди. Жигар циррози бўлсам ўлиб қолар эканман, деб тушкунликка тушиб қолдим. Даволандим лекин фойдаси бўлмади. Маҳалладан иссиқхона қуриб беришган эди оиламизга ҳарна бўлар деб. Иссиқхонада 3 марта кўчат қилиб сотиб пулини эҳтиётлаб қўйгандим. Шу пулга қолип ва печ олиб цехимизга ишга тушираман деб юрган эдим. Қолип олишга улгурдим, лекин печ олишга келганида пулларимни даволанишга сарфладим.\nФарғона шаҳридаги хусусий клиникага бориб врачга турмуш ўртоғим йўқлиги, беш қизим учун ҳам ҳали яшашим кераклигини айтдим. У ерда аниқ ташхис қўйиша олмади. Чунки бир ой давомида ичим юрмади. Қорним шишиб, рангим сарғайиб кетган эди. Кейинги текшириш натижалари асаб бузилишидан кўп соҳаларнинг ишлаш тизими сустлашганини кўрсатди. Яратганга шукр анча яхши бўлиб қолдим. Масжидлардан ёрдам беришди ўша пайтда. Ҳозир ҳам ёрдам бериб туришибди».\nТуман ҳокими фермерлардан 10000 доллар, имом хатиб атрофдан 20000 доллар йиғиб, 7000 долларга сотилган ҳовлини 30000 долларга қайтиб сотиб олиб беришди. Зулайҳо мақсадига етди.\n«Фарзандларимни хафа бўлишини хоҳламайман. Менга тош отилса ҳам кўтараман. Лекин фарзандларимнинг бир томчи кўз ёшини кўтара олмайман. Чунки уларнинг болалигини уларнинг ҳаётларини афсус надоматга тушириб қўйганмиз. Фарзандларим болалик гаштини сурмади, деб ҳисоблайман. Булар ёш бўлса-да, машаққатларни кўриб туриб улғайиб қолишган.\nКунларнинг бирида боғдаги ишни тугатиб уйга келдим. Қарасам иккинчи қизим хафа бўлиб йиғлаб ўтирибди. «Нега йиғлаяпсан?» деб сўрасам уйимизни сотиб олган Нуриддин сўкиб, ҳақорат қилганини айтди. У қизларимни «ҳаромилар» деб койиган экан.\nХўрлигим келиб идишдаги бензинни олдим-да эшигини тепиб тўғри уйига кириб бордим. Эшик ёнидаги боғлаб қўйилган ит ҳам уйга киришимга тўсқинлик қила олмади.\nУйга бензинни тўкдимда жаҳл устида, агар яна бир марта қизларимни хафа қиладиган бўлсанг уйингга ўт қўяман, бир кун келиб уйимни барибир қайтариб оламан, деб нола қилдим. Ўзимни тўхтата олмас эдим бу пайтда. Уйга тўкилган бензин устига эса гугурт чақиб ташладим. Уйда олов аланга олди. Дарҳол Ички ишлар ходимлари уйга етиб келишди. Маҳалладан ҳам тумонат одам йиғилди.\nИчки ишлар ходимларига сизлар ҳам бир кун мен яшаётган уйда ҳожатхонасиз яшаб кўринглар, болаларингни гаршокка ўтирғизиб, уни кеч соат 12 да ташқарига тўкиб келинглар, менинг ҳолатимни кейин тушунасизлар, дедим. Ички ишлар ходимларига бир кун келиб уйимни албатта қайтариб олишимни айтдим. Улар менинг ҳолатимни тушунгандек бўлишди.\nБолаларим туғилган уйни фарзандларим хоҳишига кўра қайтариб олиш бирдан бир тилагим эди. Жанжал бўлиб ўтган куни хўрлигим келиб барча ҳужжатларни тахт қилиб, Меҳржон жамғармаси раҳбари Хуршида опанинг ёнига бордим. Хуршида опага уйни қайтариб олиш зарурлиги, ҳужжат ишлари ва йўлкира учун пул тўплаб қўйганимни айтдим. Маҳалла аҳли ҳам жим қараб туришмади. Суд ва адвокатлик ишлари учун пул йиғиб беришди, барака топишсин.\nХуршида опа Танзила Норбоеванинг қабулига бориш кераклигини тушунтирди. Танзила Норбоева қабулидан чиққанимдан кейин Умид исмли адвокатга учрашиш лозимлигини тушунтиришди. Адвокат қабулига кирдим. У агар ҳовли ҳадя тарзида ҳужжатлаштирилган бўлса қайтариб олиш муаммо эканини уқтирди. Адвокат Давлатназар исмли журналист борлиги, Олтиариққа келиб зиддиятли ҳолатни ўрганиш кераклигини айтди.\nОрадан бир муддат ўтиб, Хоразмдан Давлатназар Рўзметов келиб ҳолатни ўрганди. Фарзандларимдан ҳам интервью олди. Тайёрлаган интервьюни интернетга чиқариб юборди. Сайтда чиққан лавҳадан кейин барча раҳбарлар ҳаракатга тушиб қолишди. Бунинг ортидан жуда кўплаб одамлар томонидан менга ёрдам таклиф қилинган. Баъзилар уй калитларини беришиб ҳовлингизни қайтариб олгунингизча яшаб туринг дея таклифлар беришган. Рози бўлмадим.\nТуман ҳокими фермерлардан 10000 доллар, имом-хатибимиз атрофдан 20000 доллар йиғиб, уйни қайтиб сотиб олиб беришди. Маҳалла оқсоқоллари ва маҳалладошларнинг барчаси пул йиғишда ўз ҳиссаларини қўшишди.\n7000 долларга сотилган ҳовлини қўлдан қўлга ўтиб 30000 долларга қайтариб сотиб олдик. Уйнинг охириги эгаси ҳовлимизнинг чап томонида қурилган барча иморатларни бузиб, материалларигача ўзи билан олиб кетди. Уйни бузаётганларида жанжал кўтарганимда оқсоқоллар шаштимдан қайтаришган».\nЗулайҳонинг қизлари «қорнимиз оғриб қолгудек бўлса ҳожатхонага қаерга борамиз?» деб у бозордан олиб келган меваларини атай ейишмас эди... Буни кейинчалик қизларидан бири айтиб берди.\n«Сурункали гепатитим бўлгани учун қизларим менинг сиқилишимни хоҳлашмайди. Улар отасини ич-ичидан соғиниб турсалар-да, буни менга билдирмасликка ҳаракат қилишади. Фарзандларим менга сиз сабаб бўлиб уйимизни қайтариб олдик деб кўп айтишади.\nБу нарса бутун умр хотирамда қолса керак: ҳовлимизга қайтиб кирган пайтимиз кичик қизим «урра энди бизнинг ҳам ҳожатхонамиз бор», деб ҳожатхонага югурган. Бу ҳолатдан алланечук бўлиб кетганман.\nБирор танишим билан учрашиб қолсам, уларнинг уйимни таъмирлаш керак деган гапини эшитиб қолгудек бўлсам, ҳозиргача хожатхоналаринг бўлса бу сизларнинг бойликларинг дейман. Чунки пекарнийда яшаган пайтимизда боғда ишлаб юрган кезимда уйга қуруқ келмас эдим. Болаларим ўксимасин дея уларга бозорнинг олди нарсасини едирардим. Олиб келган меваларни тозалаб ювиб болаларимнинг ёнига қўяр эдим. Лекин негадир улар ейишмас эди...\n(4 йил давомида оилага бошпана бўлган пекарний)\nКейинчалик уйни қайтариб олганимиздан кейин қизларимдан бири бир гап айтсам хафа бўлмайсизми, деб қолди. Пекарнийда яшаганимизда қорнимиз оғриб қолгудек бўлса қаерга ҳожатхонага борамиз, деб олиб келган меваларингизни атай емас эдик...\nБу гаплардан кейин намозни ўқиётиб, ўксиниб йиғладим. Кейин яхшилаб эслаб кўрсам ростдан ҳам қизларим ўша пайтда олиб келган меваларни ейишмас эди. Буларнинг барчасини қизимнинг гапидан кейин эсладим. Меваларни маҳалла болаларига берар эдим.\nХалқ ёнида, барча-барчанинг ёнида мен қизларимдан кечирим сўрайман. Чунки биз ёшлик қилганмиз. Биров бизга йўл кўрсатмаган. Менинг ориятим кучлилик қилган ўзгадан ёрдам сўрагани. Фарзандларим учун ҳам уйимизни қайтариб олдик. Бутун Олтиариқ халқига, туман имом-хатибига, ҳоким ва прокурорларга, умуман менга ёрдам берган барча-барчага раҳматлар айтаман. Улар мени ҳозиргача қўллаб-қувватлаб келишади. Уйда харажатим бўлса-да, улар яна олиб келишади. Улар касаллигим туфайли мени аяшиб фарзандларинг учун ҳам соғлигинг керак, оғир меҳнат қилма деб доим уқтириб келишади».\nЗулайҳо гарчи ўзи ва фарзандларини ташлаб кетган бўлса ҳам, хўжайини кейинги турмушидан кўрган ўғли билан бахтли яшашини хоҳлайди.\n«Хўжайинимни кимдир шу ерда, яна кимлардир Россияда дейди. Яна кимлардандир унинг қидирувда эканини эшитганман. Хўжайинимнинг ҳаёти мен учун умуман қизиқ эмас, чунки буёғига ўзим оёққа туришга ҳаракат қиламан.\nКатта қизим отаси билан гаплашиб туради. Телефон номеримни атай кўп алмаштираман. Номеримни билиб қолиб телефон қилса, рақамимни дарҳол янгисига алмаштириб оламан. Хўжайиним билан гаплашишни ҳам хоҳламайман. У инсоннинг тақдири мени қизиқтирмайди. Унинг нияти ўғил кўриш эди. Энг яхши кунларини ўша фарзандидан кўрсин, дейман. Бошқа унга ёмон тилагим йўқ.\nБировнинг ёнида хўжайинимни ёмон демайман, чунки ундан ёмонлик кўрмаганман. Ҳаётда эркак киши адашса уни Аллоҳ ҳам кечиради, дейишадику. Аёл киши адашмасин дейман. Аёл кишининг адашиши тўғри келмайди, чунки мен шу кунгача бешта фарзандимнинг келажагини ўйлаб иш тутганман. Қийналсам ҳам шу фарзандларимни ҳалол йўл билан боқишга ҳаракат қиламан. Чунки ҳалоллик бўлса Аллоҳ етказаверади бандасига. Мен бу нарсани ўзимнинг бошимдан ўтказдим. Тўғри юриб, тўғри турганим учун ёнимда минг сўм пулим қолса, кўп синайман, беш дона қурут бўлса ҳам олиб келиб болаларимга бераман», – дейди у.\nЗулайҳо беш қизи билан новвойхонада яшаган кезларда фарзандларининг эски-туски усти бошларини ёқиб, уйчани иситар эди. У ҳозир бу дамларни худди тушида кўргандек эслайди...\n«Ҳалигача қиш фаслида пекарнийда яшаган дамлар кўз ўнгимдан ўтади. Ҳудди қўрқинчли тушга ўхшайди. Баъзида газ бўлган, баъзида бўлмаган. Ўтин олиб келсам уни қўйгани жой бўлмаган. Фарзандларимнинг эски туски усти бошларини ёқиб уйни иситар эдим. Хлеб печи бор эди уни ёнига темир печка қўйиб туриб, димоходидан печнинг трубасини улаб кун кўрганмиз. Лекин шунда ҳам афсусланмаганман.\nМен ҳаётимдан афсусланмаганман, чунки фарзандларим чиройли ақлли, хушли. Мен борманки, ҳаётда фарзандларимга муаммо йўқ деганман. Ҳаёт учун курашганман. Бундан кейин ҳам курашаман. Кўпчилик қизиқиб сўрашади тўртта фарзандни қандай қилиб боқяпсиз деб. Бизнинг турмуш ўртоғимиз туриб етказа олмаймиз дейишади. Мен кўпроқ Аллоҳга ишонаман, энг кўпи ибодатларимда сурайман ҳалолидан, ғойибидан ризқ бергин деб. Ҳеч кимга оғирлигимни туширмагин Аллоҳ дейман. Аллоҳ етказади. Аллоҳ ғойибидан беради, деб жим ўтирмайман. Ҳаракат қиляпман...».\nЯхшиларнинг кўмаги билан ўз уйини қайтариб олган Зулайҳо тинч ўтиргани йўқ. Унинг олам-олам режалари ва орзулари бор.\n«Кимдир келиб сомса ёки патир қилиб беринг, деб буюртма қилади. Кимдир қатлама қилиб беринг дейди ёки кимдир опа бугун ишим бор эди, боламга қараб туринг, дея фарзандларини ташлаб кетишади. Уларга энагалик қиламан.\nДавлат томондан иссиқхона қуриб берилган. Эрта баҳорда кўчат қиламиз. Ҳовлига узум экиб қўйганман. У ерга ҳам иссиқхонали ток қилмоқчиман. Иссиқхонанинг ичида ҳам узум бўлади, ҳам бодринг. Помидор экса ҳам бўлади.\nОлдинда режаларим жуда кўп. Биринчи навбатда цехни юргизмоқчиман.\nУйда энагалик қиламан бекор ўтиргандан. Давлат ишида ишлайдиган инсонларнинг фарзандига қарайман. Тўйларга патир, сомса буюртма беришади, қилиб бераман.\nЭнди насиб бўлса уй эгаси томонидан бузилиб кетган уй ўрнига боғча қилмоқчиман. Ёнига эса ҳожатхона ҳаммом, ҳамма шароити ичида қилиб икки қаватли уй қурмоқчиман. 1-қаватини уй боғча қилмоқчиман, тепасини чевархона, IT маркази ташкил қиламан», – дейди Зулайҳо.\nОиланинг қизлари ота-онаси вақтинча ташлаб кетган болажонларни ўйнатиб ҳовли саҳнида юрар, Зулайҳо эса томорқадаги экинларни парвариш қиларди. Бир қарашда машмашалардан безган ҳовли ҳам чинакам эгасини ўз бағрига олганидан севингандек эди...


00:22 16 Август 2020\n17:53 30.10.2019 (Янгиланган 19:03 31.10.2019) Ҳавола олиш\nМолдовада хорижлик профессионал "инқилобчилар" МДҲ мамлакатларидан келган блогерларга намойишчилар зерикиб қолмаслиги учун нима қилиш кераклигини ўргатишди.\nТОШКЕНТ, 30 окт – Sputnik. Молдова пойтахти Кишинёвда Шарқий Европа ва МДҲнинг 15 та мамлакатдан келган 300 дан ортиқ блогерлар, кўнгиллилар ва бошқа бошқа жамоат фаоллари учун “КэмпКэмп2019” тадбири бўлиб ўтди.\nТурли давлатлардан шунча машҳур кишилар жамланган тадбир – катта медиа байрамга айланди, ОАВда кенг ёритилди деб ўйласангиз хато қиласиз. Тадбир ўта махфий вазиятда, манзили ҳеч қаерда эълон қилинмаган, шаҳар чеккасидаги бинода ўтказилди.\nТадбирнинг расмий саҳифасида ҳеч қандай телефон рақами кўрсатилмаган, иштирокчилар фақат алоқа формаси орқали тадбир ташкилотчилари билан боғланишлари мумкин. Журналистлар аккредитация учун юборган анкеталар жавобсиз қолган.\nҚизиқ, бу даражада яшириниш учун қандай сабаблар бор экан-а? Бу машҳур блогерларнинг халқаро даражааги учрашувига эмас, кўпроқ революционерларнинг Лениннинг хуфия квартирасида тўпланишига ўхшайди, - деб ёзади Sputnik Молдова.\nЛекин шунча конспирация чораларига қарамасдан уларни барибир топган Sputnik мухбирлари келганда яширин тадбир ташкилотчилари ҳайрон қолишди. “Ҳа бу медиа-тадбир лекин журналистлар ичкарига киритилмайди, чунки айрим иштирокчиларимиз ўз мамлакатларида жавобгарликка тортилиши мумкин”, - деб тушунтирган тадбир ташкилотчилари. – Ҳукуматга қарши намойишлар уюштиргани учунми?, - деган савол эса жавобсиз қолган.\nХуллас, 15 давлатдан 300 дан ортиқ блогерлар, кўнгиллилар, инстаграмчилар, нарратив маркетологлар ва бошқа жамоат фаоллари 4 кун давомида Кишинёв чеккасидаги кўримсиз бино ичида нима билан шуғулланган?\n“Тўрт кун давом этаётган дискуссия, ижодий эксперимент ва мастер-классларда маркетинг, реклама ва медиа соҳасидаги фаоллар дунёни янада яхшироқ қилиш услубларини ўрганади”, - дейилган тадбир расмий саҳифасида.\nАслида эса, Шарқий Европа ва МДҲнинг бир неча давлатларидан келган “профессионал инқилобчилар” ўз мамлакатларида ҳукуматни куч билан алмаштириш ҳамда “Россия таъсирига қарши курашиш” тажрибаси билан ўртоқлашган. Ана шундай тадбирлар учун АҚШ давлат бюджетидан пул ажратилган.\nТадбир ташкилотчиси - Прага фуқаро маркази (Prague Civil Society Centre, PCSC) номли ташкилот бўлиб у АҚШ давлат бюджети томонидан молиялаштирилади. Марказ CAATSA (Америка душманларига санкциялар ёрдамида қаршилик кўрсатиш) қонунига асосан фаолият юритади.\nЛекция ва семинарлар мавзулари\nҚуйида ушбу ўқув-медиа тадбирининг кун тартибига киритилган айрим мавзуларни келтирамиз:\n“Ўсмирлар - фуқаро ташклотларининг асосий аудиторияси”\n“Ҳазил ва мемлар фаоллик қуроли сифатида”\n“Ноль бюджетли кўча намойишлари”\n“Тарафдорлар ёллаш ва жамоалар ташкил қилиш”\n“Марказий Осиё ва Кавказда краудфандинг”\n*Краудфандинг - бир неча киши ёки ташкилотлар пул жамлаб бошқа гуруҳлар фаолиятини қўллаб-қувватлаши. Одатда интернет орқали амалга оширилади.\n“Ижтимоий сўровлар маълумотларидан самарали фойдаланиш”\n“Ҳукумат вакиллари билан музокаралар ўтказиш – маҳорат дарси”\n“Ижодий фикрлашни қўзғаш учун оддий услблар”\n“Ҳуқуқ ҳимоячилари креатив профессионаллар билан учрашуви. Туркия тажрибаси”\nНотиқлар ким ?\nНутқ сўзлаган айрим нотиқлар шахсини юзаки ўрганиб чиқиш ҳам улар ҳақида муайян тасаввур беради.\nМосквалик эссе ёзувчи ўзининг “Қримдаги Россия агрессияси”ни танқид қилиши билан танилган - Линор Горалик.\n“Озодлик” радиосининг украина бўлими журналисти Влад Крилевский эса - Донбассдаги воқеаларга қарши, Украинада 30 йилларда содир бўлган очарчилик, Фейсбукдаги Россия тролларига қарши мақолалари билан машҳур.\nМолдовалик Влада Чобану – фаол блогер, тадбир ташкилотчиларидан бири, АҚШнинг NDI — Национал демократик институтида 5 йил давомида ишлаган. (Дунёдаги барча рангли инқилоблар ташкил қилишда айнан мана шу институт иштирок этган).\nГрузиялик блогер Шота Дигмелашвили “Каникулни баррикада ортида ўтказиш – 100 кунлик намойишлар” мавзусида лекция ўқиган.\nУзоқ давом этаётган намойишларда иштирокчилар зерикиб қолмасликлари учун нима қилиш кераклигини Нью Йоркда жойлашган Center for Artistic Activism нотиқлари ўргатишган.\nУндан сўнг молдовалик ҳамма нарса “Москва қўли бор” деб бақирадиган "Оккупай Гугуцэ" фаоллар гуруҳи сўзга чиқиб, креатив намойишлар ўйлаб топишни ваъда беришган.\nИштирокчилар орасида белоруссиялик мухолифатчи журналист Франак Вячорка ҳам сўзга чиқди. Медиа соҳасида у ўзининг Белоруссияни Россиядан мутлақ ажратиш ва НАТОга аъзо бўлишни ёқлаб чиққан мақолалари билан танилган. 2018 йилда Вячорка Руминияда “Озодлик” радиоси бўлимини очишда ёрдам берган.\nТадбир қайси мамлакатларни қамраб олган?\nРасмий саҳифасида жойлаштирилган харитага мувофиқ тадбир барча Марказий Осиё республикаларини ҳам қамраб олган, жумладан, Ўзбекистонни ҳам, лекин унда иштирок этган ўзбекистонлик блогерлар ёки нотиқлар ҳақида маълумот йўқ.\nТадбирда қирғизистонлик бир неча блогерлар ҳам сўзга чиққан. Хусусан, Элдана Сатыбалдиева исмли инста-блогер унга қариндошлар томонидан ўтказилаётган босим ҳақида нутқ демократия сўзлаган.\nУлан Усейун исмли блогер Қирғизистоннинг узоқ қишлоқларда қандай қилиб намойишлар уюштириш мумкинлиги ҳақида ҳикоя қилиб берган.\nМурат Данияр исмли блогер Қозоғистонда танқидий ютуб-канал юритиш хавфлари ҳақида ҳикоя қилиб берган.\nCampCamp2019 – бу рангли инқилоблар ва турли намойишлар уюштирувчи блогер ва бошқа жамоат фаоллари учун инқилобчи профессионаллар томонидан ўтказилган маҳорат дарси бўлган.\nКелажакда ушбу тадбирда иштирок этган шахслар “Евромайдан” “атиргуллар инқилоби”, “соябонлар инқилоби” ва бошқа креатив номларини ўйлаб топса;\nЁки юзлаб полицияга бир ўзи қаршилик кўрсатаётган қари аёл, нозик қиз, ёш боланинг таъсирли суратларини чоп этиб жамоатчиликка таъсир ўтказишга уринса;\nЁ бўлмаса, ҳукумат вакилларининг чиқишларига қарши ижтимоий тармоқларда ҳажвий флешмоб кўтаришга уринса (Грузия флешмоб ха-ха);\n- ҳайрон бўлманг, буларнинг ҳаммаси ўз-ўзидан пайдо бўлаётган креатив ғоя эмас, мана шундай профессионаллар ёрдамида ўтказилган семинарлар натижасидир.\nУларнинг мақсади – жамиятда норозиликни кучайтириш ва охир оқибат ҳукуматни ўзгартиришдир. Лекин бир неча йил давомида муваффақияттли натижа берган “рангли инқилоб” технологиялари – бугунги кунда оқсаб қолгани аниқ.\nМасалан, Гонконгдаги митинглар узоқ вақт давом этаётган бўлсада - натижа йўқ. Москвада – улар ҳарчанд уринмасин ҳозирча ҳеч нарсага эриша олмаяпти. Грузия ва Арманистонда ҳам сўнгги вақтда эришилаётган натижалар кўнгилдагидек эмас.\nАна шундай шароитда революция ташкилотчилари томонидан маҳаллий жамоат фаолларига “намойишларни янада қизиқроқ қилиш” чоралари ўргатилаётганини тушунса бўлади. Чўкаётган одам хасга ҳам ёпишади, дейдилар-ку.


Давлат хавфсизлик хизмати Самарқанд вилояти бошқармаси ҳамда ички ишлар идоралари ходимлари ҳамкорлигида Иштихон туманида яшовчи, 1988 йилда туғилган фуқаро Р.М. “Ҳизб ут-таҳрир” диний экстремистик оқимининг ғоявий раҳнамоси, Қирғизистон фуқароси Маҳмуд Абдулмўмин билан алоқада бўлиб, унинг кўрсатмаси билан мазкур диний эктремистик ташкилот ғояларини интернет фойдаланувчилари орасида фаол тарғиб қилгани аниқланди ва ишга алоқадор ашёвий далиллар холислар иштирокида олиб қўйилди.\nНавбатдаги ҳолатларда Оқдарё тумани Лойиш шахарчасида истиқомат қилувчи, 1990 йилда туғилган Б.Ж. ҳамда Ургут тумани Ўроқбойжар қишлоғида яшовчи, 1986 йилда туғилган Х.С. “Жиҳодчилар” диний экстремистик оқими раҳнамоларининг экстремистик мазмундаги материалларини ижтимоий тармоқда виртуал дўстларига тарқатиб келганликлари фош этилиб, улар қўлга олинди.\nҲозирда ушбу шахсларга нисбатан Ўзбекистон Республикаси Жиноят кодексининг тегишли моддалари билан жиноят иши қўзғатилиб, тергов ҳаракатлари олиб борилмоқда.